title: Luettelo Aleksanteri II:n patsaista ja muistomerkeistä

text: Vanhin Aleksanteri II:n kunniaksi pystytetty muistomerkki sijaitsee Hattulan Parolannummella, jossa Helsingin vuoden 1863 valtiopäiviä edeltävällä matkallaan keisari tarkasti Suomen sotajoukot. Täällä Aleksanteri II tapasi senaattori J. V. Snellmanin, ja tapaamisen seurauksena keisari allekirjoitti 1.8.1863 julkaistun asetuksen, jonka mukaan suomen kieli tuli maassamme yhdenvertaiseksi ruotsin kanssa. Vuonna 1868 paikalla paljastettiin ruotsalaisen kuvanveistäjä Andreas Fornanderin veistämä "Parolan leijona". Pronssileijonan jalustan epitafi on kirjoitettu suomeksi.


text: Joensuussa sijaitseva "Pielisjoen kanavoinnin muistomerkki" paljastettiin vuonna 1879. Metallivaloksessa Venäjän vaakunan kaksipäinen kotka seisoo maapalloa symboloivan pallon päällä ja graniittijalustaan kiinnitetyn laatan epitafissa lukee versalikirjaimin: "Alexander II Pielis joen kanava 1874-1879". Muistomerkki tuhottiin räjäyttämällä syksyllä 1917, mutta koottiin löydetyistä jäännöksistä ja pystytettiin uudelleen vuonna 1961.


text: Helsingin Senaatintorille suunniteltu "Aleksanteri II" paljastettiin vuonna 1894. Se on eräs harvoja alkuperäisiä ja säilyneitä Aleksanteri II:n kunniaksi tehtyjä muistomerkkejä.


text: Aleksanteri II kuoli pommiattentaatissa vuonna 1881. Murhapaikalle Pietariin rakennettiin niin sanottu Verikirkko, Kristuksen ylösnousemuksen katedraali, joka vihittiin käyttöön vuonna 1907. Tuohon mennessä hallitsijan muistoksi oli rakennettu useita muistomerkkejä Venäjälle ja sen naapurimaihin. Aleksanteri II:n mainetta vapauttajatsaarina levitettiin Suomessa myös patsaan kuvista tehtyjen julisteiden, postikorttien ja kehystettyjen valokuvataulujen avulla. "Hyvän tsaarin" maine Suomessa liittyi osittain myös siihen, että maan venäläistäminen voimistui Aleksanteri II:n jälkeen ja Senaatintorin monumentista tuli poliittisten mielenosoitusten paikka.


text: Kuvanveistäjä Aleksandr Opekušin suunnitteli Aleksanteri II:n muistomerkkit Moskovaan (1898), Pihkovaan (1886), Chisinauhun (1886), Astrakhaniin (1884), Czestochowaan (1899), Vladimiriin (1913), Buturlinovkaan (1912), Rybinskiin (1914) ja muihin imperiumin kaupunkeihin.


text: Neuvostoliitossa toteutettiin keväästä 1918 alkaen V. I. Leninin ehdottama strategia "Monumentaalinen propaganda" visuaalisen monumenttitaiteen ottamisesta vallankumouksellisten ja kommunististen ihanteiden käyttöön. Veistosten ja maalausten piti turvata valtion johdon symbolinen läsnäolo maan joka kolkassa. Poliittisen johdon muutosta seurasi "damnatio memoriae" - aikaisemman hallinnon valtiomiesten kuvien tuhoaminen. Lähes kaikki Aleksanteri II:n muistomerkit tuhottiin.


text: Venäjällä ryhdyttiin 2010-luvulta alkaen pystyttämään useita muistomerkkejä Aleksanteri II:n muistoksi palautettuina, kopioina tai uusvaloksina. Moskovassa paljastettiin vuonna 2015 suuri Kristus Vapahtajan katedraalin lähelle rakennettu monumenttikokonaisuus. Pietarissa paljastettiin kuvanveistäjä Mark Antokolskyn suunnitteleman teoksen kopio vuonna 2003. Maaliskuussa 2015 paljastettiin Šahtyssa Aleksanteri II:n pronssiin valettu monumentti, jonka jalustaan on kirjoitettu venäjäksi "Aleksanteri II. Kuningas - Vapauttaja".


text: Suurin valos on Sofiassa vuonna 1907 paljastettu Aleksanteri II:n ratsastajapatsas, jonka nimi on "Vapauttajatsaarin monumentti". Kansainvälisen veistoskilpailun voitti italialainen kuvanveistäjä Arnoldo Zocchi. Uusklassistisen veistoksen jalustan keskiosassa on pronssireliefi henkilöhahmoineen ja sen yläpuolella suurikokoinen korniisi. Veistos poistettiin restaurointia varten vuonna 2012, ja palautettiin paikalle vuonna 2013. Ratsastajapatsaalla juhlittiin Bulgarian kansallista Vapautuksen päivää 3.3.2015. Bulgarian parlamenttirakennuksen edessä olevalle muistomerkille tuotiin kukkia ja kukkaseppeleitä. Kansainvälisen rauhansäätiöiden puheenjohtaja Anatoli Karpov luki osallistujille venäjäksi Venäjän duuman viestin ilman käännöstä.


title: Tivadar Galánthay Glock

text: Tivadar Galánthay Glock (1872–1956) oli unkarilainen upseeri ja pikakirjoittaja, joka laati saksalaisesta Gabelsbergerin pikakirjoitusjärjestelmästä sovituksen kiinan kielelle. Vuonna 1935 hänet valittiin Unkarin parlamentin jäseneksi.


title: Ilon Wikland

text: Maire-Ilon Wikland (o.s. Pääbo; s. 5. helmikuuta 1930 Tartto) on ruotsinvirolainen kuvataiteilija. Hänet tunnetaan erityisesti Astrid Lindgrenin kirjojen kuvittajana. Hän syntyi Tartossa, jossa hän vietti ensi vuotensa isovanhempien hoivissa, ja myöhemmin hän asui Haapsalussa toisten isovanhempiensa luona.


title: Ilon Wikland

text: Ilon Wiklandin vanhemmat olivat insinööri Max Pääbo ja kuva- ja tekstiilitaiteilija Vida Pääbo-Juse. Täti Karin Siim-Juse oli puvustaja ja lavastaja.


title: Ilon Wikland

text: Vuonna 1944 Wikland pakeni Neuvostoliiton miehitystä Ruotsiin. Hän opiskeli ruotsalaisissa taidekouluissa ja jatkoi myöhemmin opintojaan myös Lontoossa ja Pariisissa. Vuonna 1951 hän avioitui Stig Wiklandin kanssa; pariskunnalle syntyi neljä tytärtä.


title: Ilon Wikland

text: Wikland haki vuonna 1953 työtä Rabén & Sjögren -kustantamosta, ja Astrid Lindgren huomasi Wiklandin taidot välittömästi. Heidän ensimmäinen yhteistyönsä oli romaani "Mio, poikani Mio", joka julkaistiin seuraavana vuonna. Wikland kuvitti useita Lindgrenin teoksia: "Melukylän lapset", "Veljeni Leijonamieli", "Katto-Kassinen", "Ronja ryövärintytär" ym. Hän on kuvittanut myös monien muiden kirjailijoiden teoksia. Hän sai vuonna 1969 Elsa Beskow -palkinnon.


title: Koivulahden kirkko

text: Koivulahden kirkko on Mustasaaren Koivulahdelle 1691-1693 rakennettu puukirkko. Hans Larsson Qveflanderin rakentama kirkko oli alun perin torniton pitkäkirkko, jossa oli aumakatto, särmikäs pääty ja katonharjalla kookas pallokantainen viirisalko. Kirkkoa laajennettiin ja uudistettiin yli-intendentinvirastossa 1793 laadittujen piirustusten mukaisesti 1795. Siitä tehtiin ristikirkko siirtämällä runkohuoneen länsiosa uusien aumakattoisten ristivarsien verran edemmäksi. Sisäkatteena ovat puiset tynnyriholvit. Uusklassisessa kirkossa on profiloidut kattolistat ja pyörökaari-ikkunat. Kirkkoa on korjattu 1795, 1876, 1904, 1925, 1933 ja 1961. Kirkon yhteyteen on rakennettu 1757 pohjalaistyyppinen kellotapuli, jonka kellot ovat vuosilta 1725 ja 1736. Kirkon pinta-ala on 550 neliötä ja siellä on istumapaikkoja 800 hengelle. Kirkon 22-äänikertaiset urut on valmistanut Kangasalan urkutehdas 1975, niiden julkisivu on Jens Zachariassenin uruista vuodelta 1876. Alttaritaulun "Vaimot haudalla" on maalannut Berndt Lagerstam. Kirkossa on myös vanhempi suurikokoinen Johan Almin maalaama alttaritaulu vuodelta 1765, jonka aiheena on viimeinen tuomio.


title: HMS Sjöormen (Sor)

text: HMS Sjöormen (tunnus Sor) oli Ruotsin laivaston Sjöormen-luokan sukellusvene.


title: HMS Sjöormen (Sor)

text: Parlamentti päätti aluksen hankinnasta vuonna 1961. Alus tilattiin Kockumsilta Karlskronavarvetilta ja sen köli laskettiin vuonna 1965. Alus laskettiin vesille 25. tammikuuta 1967 ja se liitettiin laivastoon 31. heinäkuuta 1968.


title: HMS Sjöormen (Sor)

text: Alus poistettu palveluksesta 1993 ja se myytiin 1997 Kockumsille, joka myi sen edelleen Singaporelle. Alukselle tropiikkia varten tehtyjen muutostöiden jälkeen se luovutettiin 28. toukokuuta 1999 vastaanottajalle, joka nimesi sen "RSS Centurioniksi". Alus saapui Singaporeen yhdessä "RSS Conquerorin" kanssa heinäkuussa 2000.


title: Kirtipur

text: Kirtipur () on kaupunki Nepalin Keskisen kehitysalueen Bagmatin vyöhykkeellä. Kirtipur sijaitsee 5 kilometriä Kathmandusta lounaaseen ja on osa Kathmandun suurkaupunkialuetta.


title: Kirtipur

text: Vuonna 2011 kaupungin väkiluku oli 65 602. Kirtipur kuuluu runsaan 1,744 miljoonan asukkaan Kathmandun piirikuntaan.


title: Kirtipur

text: Kaupungin pinta-ala on 14,8 neliökilometriä.


title: Kirtipur

text: Opiskelijamäärältään erittäin suuren Tribhuvanin yliopiston pääkampus sijaitsee Kirtipurissa. Vuonna 2016 yhteensä 78 prosenttia maan yliopisto-opiskelijoista opiskeli tässä vuonna 1959 perustetussa yliopistossa.


title: Acehin sulttaanikunta

text: Acehin sulttaanikunta oli Sumatran saarella sijainnut kuningaskunta 1500-1800 -luvuilla. Se sijaitsi keskeisellä paikalla Lähi-idän ja Kiinan välisellä kauppareitillä, minkä ansiosta Aceh nousi kukoistavaksi kauppatukikohdaksi. Acehin hallitsema alue oli laajimmillaan 1600-luvulla, jolloin sen vaikutusvallan alla oli myös osia Malakan niemimaasta. Aceh joutui 1500-luvulta lähtien kilpailemaan eurooppalaisia siirtomaavaltoja vastaan alueen kauppavallasta. Nykyisen Indonesian alueen merkittävimmäksi vallaksi nousi 1800-luvulla Hollannin Itä-Intia. Hollantilaiset kukistivat sulttaanikunnan Acehin sodassa, mutta hollantilaiset eivät koskaan saaneet alistettua acehlaisia täysin siirtomaahallintonsa alle.


title: Acehin sulttaanikunta

text: Aceh oli yksi varhaisimpia paikkoja Kaakkois-Aasiassa, johon islam levisi noin vuoden 700 tienoilla. Islam levisi alueelle intialaisten, persialaisten ja arabialaisten kauppiaiden mukana, ja heille Aceh tarjosi levähdyspaikan matkalla Kiinaan. Legendan mukaan acehilaiset kääntyivät islaminuskoon vuonna 1111. Varmuudella tiedetään, että muslimisulttaanit hallitsivat aluetta hindukuninkaiden sijaan vuonna 1205. Venetsialainen tutkimusmatkailija Marco Polo vieraili Sumatralla vuonna 1292 ja hän mainitsi alueella olleen tuolloin Sumatralla olleen kahdeksan eri valtakuntaa.


title: Acehin sulttaanikunta

text: Valta-asemat Sumatralla alkoivat muuttua 1500-luvulla. Acehin ensimmäisenä sulttaanina toiminut Ali Mughayat Syah pyrki laajentamaan valtakuntaansa. Aceh valloitti Sumatran pohjoisosissa sijainneet Delin ja Pasain sulttaanikunnat 1520-luvulla.


title: Acehin sulttaanikunta

text: 1500-luvulla myös portugalilaiset saapuivat Kaakkois-Aasiaan maustekaupan perässä. Portugalin imperiumi laajeni Kaakkois-Aasiaan, kun portugalilaiset valtasivat Malakansalmen vastarannalla sijanneen Malakan sulttaanikunnan vuonna 1511. Malakan kukistumisen jälkeen Aceh piti itseään Mekan eteisenä, josta islamia levitettiin muualle Kaakkois-Aasiaan.


title: Acehin sulttaanikunta

text: Acehlaiset eivät hyväksyneet portugalilaisten kasvanutta valtaa Malakansalmella ja Acehin sulttaani yritti saada liittolaisia Osmanien valtakunnasta ja hän toivoi saavansa sen sulttaani Suleiman Suurelta sotilaallista apua portugalilaisten kukistamiseksi. Nykyisen Turkin alueella sijainneesta Osmanivaltakunnasta ei kuitenkaan tullut sotilaallista apua siinä määrin mitä Acehin sulttaani oli toivonut. Hyökkäykset portugalilaisten hallitsemaa Malakkaa kohtaan vuosina 1566-1568 olivat tuloksettomia, eikä Aceh kyennyt horjuttamaan eurooppalaisten kasvavaa valtaa alueella.


title: Acehin sulttaanikunta

text: 1600-luvun alussa Acehin sulttaanit kontrolloivat koko Sumatran pohjoisinta osaa. Acehin kuuluisin sulttaani on vuosina 1607-1636 hallinnut Iskandar Muda. Hänen valtakautensa on tunnettu siitä, että Aceh teki useita säälimättömiä sotaretkiä Sumatran eteläisempiin osiin ja Malakan niemimaalle. Sotaretkillä vahvistettiin Acehin asemaa Malaijien saariston vauraimpana ja voimakkaimpana valtiona. Acehin alaisuuteen joutuivat 1610-luvulla Malakan niemimaalla sijainneet Kedah, Perak ja Pahang. Acehlaiset tekivät ryöstöretkiä myös Johoren sulttaanikuntaan niemimaan eteläkärkeen kahdesti 1610-luvulla.


title: Acehin sulttaanikunta

text: Iskandar Mudan johtaman Acehin valta-asema perustui maan vaurauteen. Aceh vei maasta runsaasti pippuria, mausteneilikkaa ja muskottipähkinää, sillä se oli keskeisellä paikalla Kiinan ja Euroopan välisellä kauppareitillä. Merkittäviä olivat Acehin hyvät suhteet Osmanivaltakuntaan, jolloin Acehin ei tarvinnut käyttää Afrikan ympäri kulkevaa merireittiä, jota portugalilaiset kontrolloivat. 1600-luvulla Aceh kasvoi yhdeksi saariston suurimmista kaupungeista.


title: Acehin sulttaanikunta

text: Iskandar Mudan johtamanakaan Aceh ei onnistunut valloittamaan Malakkaa portugalilaisilta, mutta hänen hallintokaudellaan Aceh onnistui pitämään alueella valtaansa kasvattaneet hollantilaiset pois Acehista. Iskandar Mudan jälkeen sulttaaniksi nousi Iskandar Thani, joka hallitsi maata vuosina 1636-1641. Tämä liittoutui hollantilaisten kanssa ja auttoi heitä ajamaan portugalilaiset pois Malakasta. Pian sen jälkeen Aceh joutui luovuttamaan hollantilaisille kauppaoikeuksia.


title: Acehin sulttaanikunta

text: Acehissa saatiin pian havaita, että Hollannin Itä-Intian kauppakomppania nousi alueen taloudelliseksi ja sotilaalliseksi mahdiksi. Hollantilaiset yrittivät nujertaa myös Acehin hallintansa alle. Hollantilaiset saartoivat Acehia 1650-luvulla ja maiden välille nousi 1660-luvulla täysimittainen sota. Hollantilaiset eivät koskaan kuitenkaan kyenneet alistamaan Acehia siirtomaahallintonsa alaisuuteen.


title: Acehin sulttaanikunta

text: Hollantilaiset tunnustivat Acehin itsehallinnon vuonna 1824, kun Hollanti ja Britannia jakoivat Kaakkois-Aasian omiin etupiireihinsä. Hollantilaiset eivät kuitenkaan hyväksyneet acehilaisten käymää kauppaa ja uhmakasta asennetta siirtomaahallintoa vastaan. Hollantilaiset katsoivat että Aceh saattaisi joutua jonkun muun siirtomaavallan alaisuuteen, joten Aceh oli liitettävä Hollannin Itä-Intiaan. Acehin sulttaani oli vedonnut Italiaan ja Yhdysvaltoihin ja tarjonnut laivastotukikohtia ja kaupallisia etuja vastineeksi suojelusta.


title: Acehin sulttaanikunta

text: Vuonna hollantilaisten ja Acehin välillä 1873 alkoi Acehin sota. Hollantilaiset onnistuivat seuraavana vuonna valtaamaan Acehin ja lakkauttamaan sulttaanikunnan. Acehilaisten vastarinta jatkui kuitenkin kyläpäällikköjen johdolla ja sota muuttui sissisodaksi. Sota sitoi suuren osan Hollannin Itä-Intian armeijasta ja siirtomaahallinto joutui kalliin sodan vuoksi lähes vararikkoon. Hollantilaiset saivat vastarinnan nujerrettua vasta vuonna 1913. Aceh ei kuitenkaan koskaan sulautunut täysin Hollannin Itä-Intiaan.


title: HMS Sjölejonet (Sle)

text: HMS Sjölejonet (tunnus Sle) oli Ruotsin laivaston Sjöormen-luokan sukellusvene.


title: HMS Sjölejonet (Sle)

text: Parlamentti päätti aluksen hankinnasta vuonna 1961. Alus tilattiin Kockumsilta Karlskronavarvetilta ja sen köli laskettiin vuonna 1965. Alus laskettiin vesille 29. kesäkuuta 1967 ja se liitettiin laivastoon 16. joulukuuta 1968.


title: HMS Sjölejonet (Sle)

text: Alus poistettu palveluksesta 1993 ja se myytiin vuonna 1997 takaisin Kockumsille, joka myi sen edelleen Singaporelle. Alukselle tropiikkia varten tehtyjen muutostöiden jälkeen se luovutettiin 28. toukokuuta 1999 vastaanottajalle, joka nimesi sen "RSS Conqueroriksi". Alus saapui Singaporeen yhdessä "RSS Centurionin" kanssa heinäkuussa 2000.


title: Raippaluodon kirkko

text: Raippaluodon kirkko () on Mustasaaren Raippaluotoon 1781 rakennettu puinen torniton pitkäkirkko. Kirkon suunnitteli Johan Elfström vuonna 1778. Kirkon itäinen kuoripääty on särmikäs ja siinä on aumakatto. Runkohuoneessa on samassa päädyssä kaksi vastakkaista matalaa kylkiäistä. Kirkon ulkoseinissä on pilasterijako, sisäseinissä on jalustalla ja kapiteelilla varustetut pilasterit. Sisäkatteena on puinen tynnyriholvi. Kirkkoa on korjattu vuosina 1911, 1954 ja 1992. Erillinen kolminivelinen kellotapuli on pohjalaista renessanssityyliä ja rakennettu vuonna 1783, sen kellot ovat vuosilta 1784 ja 1844. Kirkon pinta-ala on 290 neliötä ja siellä on istumapaikkoja 290 hengelle. Kirkon sisällä kävijöitä hämmästyttävät huomattavasti etelään päin kallellaan olevat seinät.


title: Raippaluodon kirkko

text: Kirkon 10-äänikertaiset urut on valmistanut Gebrüder Rieger 1936, julkisivu on Ilmajoen kirkon entisistä Carl Wåhlströmin valmistamista uruista vuodelta 1768. Kirkon sisustuksen merkittävimmät osat ovat keskiaikaisesta Mustasaaren Pyhän Marian kirkosta 1840-luvulla siirretyt alttarilaite ja saarnastuoli. Alttarilaite on vuodelta 1673 ja siihen kuuluu kaksi tuntemattoman tekijän tekemää maalausta, "Ehtoollisen asettaminen" ja "Jeesuksen kaste". Saarnastuoli on samalta aikakaudelta. Alttarilaite ja saarnastuoli säästyivät täten Vaasan palolta 1852.


title: Raippaluodon kirkko

text: Raippaluodon kirkko kuuluu sitä ympäröivän kylän ja läheisen kalasataman muodostamaan Museoviraston määrittelemään valtakunnallisesti merkittävään rakennettuun kulttuuriympäristöön.


title: HMS Sjöbjörnen (Sbj)

text: HMS Sjöbjörnen (tunnus Sbj) oli Ruotsin laivaston Sjöormen-luokan sukellusvene.


title: HMS Sjöbjörnen (Sbj)

text: Parlamentti päätti aluksen hankinnasta vuonna 1961. Alus tilattiin Karlskronan laivastontelakalta ja sen köli laskettiin vuonna 1966. Alus laskettiin vesille 9. tammikuuta 1968 ja se liitettiin laivastoon 28. helmikuuta 1969.


title: HMS Sjöbjörnen (Sbj)

text: Alus myytiin vuonna 1997 Kockumsille, joka myi sen edelleen Singaporelle. Alukselle tropiikkia varten tehtyjen muutostöiden jälkeen se luovutettiin vastaanottajalle, joka nimesi sen "RSS Challengeriksi".


title: HMS Sjöhunden (Shu)

text: HMS Sjöhunden (tunnus Shu) oli Ruotsin laivaston Sjöormen-luokan sukellusvene.


title: HMS Sjöhunden (Shu)

text: Parlamentti päätti aluksen hankinnasta vuonna 1961. Alus tilattiin Kockumsilta ja sen köli laskettiin vuonna 1966. Alus laskettiin vesille 21. maaliskuuta 1968 ja se liitettiin laivastoon 25. kesäkuuta 1969.


title: HMS Sjöhunden (Shu)

text: Alus myytiin vuonna 1997 Kockumsille, joka myi sen edelleen Singaporelle. Alukselle tropiikkia varten tehtyjen muutostöiden jälkeen se luovutettiin vastaanottajalle, joka nimesi sen "RSS Chieftainiksi".


title: Kongon kansantasavalta

text: Kongon kansantasavalta () oli marxilais-leniniläinen sosialistinen valtio Keski-Afrikassa, joka perustettiin Kongon tasavallassa vuonna 1969. Tämä Kongon työväenpuolueen johtama valtio kesti vuoteen 1991 asti, jolloin Neuvostoliiton hajoamisen seurauksena valtion aikaisempi nimi palautettiin ja André Milongosta tuli valtion pääministeri.


title: HMS Sjöhästen (Shä)

text: HMS Sjöhästen (tunnus Shä) oli Ruotsin laivaston Sjöormen-luokan sukellusvene.


title: HMS Sjöhästen (Shä)

text: Parlamentti päätti aluksen hankinnasta vuonna 1961. Alus tilattiin Karlskronan laivastontelakalta ja sen köli laskettiin vuonna 1966. Alus laskettiin vesille 6. elokuuta 1968 ja se liitettiin laivastoon 15. syyskuuta 1969.


title: HMS Sjöhästen (Shä)

text: Alus myytiin vuonna 1997 Kockumsille, joka luovutti sen edelleen Singaporelle varaosina muihin luokan aluksiin.


title: Vepsäläinen (huonekaluliike)

text: Vepsäläinen on suomalainen huonekalu- ja sisustusmyymäläketju. Se myy muun muassa Artekin, Muuramen, Niemen ja Valantin kalusteita. Ulkomaisista merkeistä se edustaa muun muassa Hästens-, Jensen- ja Tempur-sänkyjä sekä kansainvälisiä huonekaluvalmistajia, kuten Kartell, Vitra, Cuero Design, Calligaris, Fritz Hansen ja BoConcept. Myymälät tarjoavat myös sisustussuunnittelua. Ketjuun kuuluu parikymmentä myymälää Suomen suurimmissa kaupungeissa.


title: Vepsäläinen (huonekaluliike)

text: Vepsäläinen-ketju juontaa juurensa vuoteen 1956, jolloin Kauko Vepsäläinen perusti Helsinkiin huonekaluverhoomon, josta kasvoi pieni huonekalukauppa ja vähitellen ketju. Pienemmät ketjun liikkeistä sijaitsevat kaupunkikeskustoissa, suuremmat keskustojen ulkopuolella. Vepsäläisen päämyymälä ”Kalustekartano” on sijainnut 1970-luvulta asti Espoon Vanhakartanossa Kehä III:n varrella. Yrityksellä on myös verkkokauppa.


title: Vepsäläinen (huonekaluliike)

text: Kauko Vepsäläisen poika, kauppatieteiden maisteri Timo Vepsäläinen, toimi 17 vuotta yrityksen toimitusjohtajana 1990-luvun alusta vuoteen 2006, jolloin Vepsäläinen-ketjun pääomistajaksi ja toimitusjohtajaksi tuli konkursseista tunnettu kalustealan sarjayrittäjä Mauri Ikola. Vepsäläinen vietiin konkurssiin vuonna 2010 nimellä Päijät-Hämeen Laskenta Oy. Tuolloin Vepsäläinen-konserniin kuuluivat myös Koti-Idea ja Toivematto. Ikolan poika Marko toimii nyt Vepsäläisen ostojohtajana.


title: Vepsäläinen (huonekaluliike)

text: Marraskuussa 2014 Helsingin keskustaan avattiin kansainvälinen Habitat-sisustusmyymälä, jota Vepsäläinen Oy hoitaa franchising-periaatteella.


title: Myski (Kemerovon alue)

text: Myski on kaupunki Siperiassa ja kuuluu Kemerovon alueeseen. Myskissä oli vuonna 2014 noin 45 000 asukasta.


title: Handsfree

text: Handsfree viittaa laitteisiin, joita voidaan käyttää ilman käsiä (esim. äänikomennoin), laitteesta, jota voidaan käyttää käsien minimaalisella käytöllä, sekä laitteesta, jossa ohjaimet ovat asetettu niin, että kädet ovat vapaana tekemään jotain muuta asiaa samalla (esim. ajaminen). Tyypillinen handsfree-laite on matkapuhelimeen liitettävä apulaite, kuten mikrofoni- ja korvakuulokeyhdistelmä, jonka avulla voidaan puhua puhelimeen pitämättä sitä kädessä.


title: Handsfree

text: Suomessa matkapuhelimen käyttö ilman handsfree-laitetta ajon aikana kiellettiin vuoden 2003 alusta lähtien.


Handsfree


title: Ciliwung

text: Ciliwungjoki on Jaavan saarella Indonesiassa virtaava 97 km pitkä joki. Ciliwung virtaa Indonesian Länsi-Jaavan provinssin ja Jakartan pääkaupunkialueen läpi. Joen alkulähde on Jaavan keskiosien vuoristossa ja se laskee Jakartan kohdalla Jaavanmeren Jakartanlahteen. Suurimmat kaupungit joen varrella ovat Jakarta ja Bogor.


title: Ciliwung

text: Jakartan läpi virratessaan Ciliwungjoki tulvii usein. Tulvariskiä on yritetty pienentää padottamalla ja rakentamalla kanaaleita, mutta siitä huolimatta tuhoisat tulvat ovat Jakartassa yleisiä. Ciliwungjoen tulvauhkaa on laiminlyöty Jakartan kaupunkisuunnittelussa, kun kaupunki on kasvanut nopeasti. Ciliwungjoen tulvat ajavat satojatuhansia ihmisiä kodeistaan lähes joka vuosi.


title: Jeremiah Rich

text: Jeremiah Rich (k. n. 1660) oli englantilainen pikakirjoittaja, joka julkaisi vuonna 1642 pikakirjoitusjärjestelmän, joka säilyi käytössä koko 1700-luvun ajan.


title: Jeremiah Rich

text: Rich oppi pikakirjoituksen enoltaan William Cartwrightilta, ja julkaisi tämän kehittämän pikakirjoitusjärjestelmän oppikirjan vuonna 1642. Oppikirjasta julkaistiin painoksia kauan Richin kuoleman jälkeenkin, viimeinen vuonna 1792. Oppikirjan lisäksy Rich julkaisi pikakirjoituksella kirjoitettuina Uuden testamentin ja Psalmit.


title: Janakpur (kaupunki)

text: Janakpur () tai Janakpurdham ) on kaupunki Nepalin Keskisen kehitysalueen Janakpurin vyöhykkeen eteläosissa, linnuntietä 125 kilometriä pääkaupunki Kathmandusta kaakkoon.


title: Janakpur (kaupunki)

text: Vuonna 2011 kaupungin väkiluku oli 97 776. Janakpur on sekä 754 777 asukkaan Dhanusan piirikunnan että koko 2,84 miljoonan asukkaan Janakpurin vyöhykkeen hallinnollinen keskus.


title: Janakpur (kaupunki)

text: Kaupungin pinta-ala on 24,6 neliökilometriä.


title: Janakpur (kaupunki)

text:
Vuoden 2014 joulukuussa Janakpur nostettiin yhdeksi Nepalin yhdestätoista suurkaupungista. Tässä yhteydessä moniin uusista suurkaupungista liitettiin läheisiä maaseutualueita (kyläkehityskomiteoita, VDC).
Kaupungin eteläpuolella on kansallisessa käytössä oleva Janakpurin lentoasema.


title: Veikkaala

text: Veikkaala () on noin 300 asukkaan kylä itäisessä Mustasaaressa, noin 17 kilometrin päässä Vaasan keskustasta. On löydetty kirjoituksia ja viitteitä, että Veikkaala olisi joskus alun perin ollut pieni kalastajakylä nimeltään Vissekurk. 1700-1800-luvun alueliitoksien myötä Veikkaalasta tuli aito maalaiskylä.


title: Robert De Niro Sr.

text: Robert Henry De Niro, (paremmin tunnettu nimellä Robert De Niro Sr., 3. toukokuuta 1922 – 3. toukokuuta 1993) oli yhdysvaltalainen abstraktis-ekspressionistinen taidemaalari. Hänet tunnettiin myös näyttelijä Robert De Niron isänä.


title: Robert De Niro Sr.

text: Robert De Niro Sr. syntyi Syracusessa New Yorkin osavaltiossa. Hänen vanhempansa olivat amerikanitalialainen Henry Martin De Niro (1897–1976) ja amerikanirlantilainen Helen M. (o.s. O'Reilly; 1899–1999). Hän oli kolmihenkisen sisarussarjan vanhin.


title: Robert De Niro Sr.

text: De Niro opiskeli 1930-luvun lopussa ja 1940-luvun alussa taidemaalari Hans Hofmannin ohjaamana sekä vuosina 1939–1941 Black Mountain Collegessa Ashevillessa Pohjois-Carolinassa. De Niro piti ensimmäisen yksityisnäyttelynsä Peggy Guggenheimin galleriassa keväällä 1946. Tuolloin hänen tyylilajinsa oli pääasiassa abstraktinen. Hän piti useita yksityisnäyttelyitä newyorkilaisessa Charles Egan Galleryssa 1950-luvulla, kriitikot arvostivat hänen taitavaa värienkäyttöään. Vuosikymmenen puoleenväliin tultaessa De Niro oli säännöllisesti mukana ryhmänäyttelyissä. Hänelle myönnettiin Longview Foundation -palkinto 1958.


title: Robert De Niro Sr.

text: Vuosina 1961–1964 De Niro eli Ranskassa. 1970- ja 1980-luvuilla hän piti näyttelyitä museoissa ja gallerioissa ympäri Yhdysvaltojen. Hän opetti erinäisissä taidekouluissa ja collegeissa, kuten Cooper Union, The New School for Social Research ja School of Visual Arts. De Niron töitä on esillä lukuisissa yhdysvaltalaismuseoissa.


title: Robert De Niro Sr.

text: De Niro avioitui opiskelijakollegansa Virginia Admiralin kanssa 1942. Pariskunta erosi pian heidän poikansa, Robert De Niron (s .1943) syntymän jälkeen.


title: Robert De Niro Sr.

text: Robert De Niro Sr. kuoli syöpään 71-vuotispäivänään New Yorkissa. Hänet on haudattu Kensicon hautausmaalle, joka sijaitsee Valhallassa New Yorkin osavaltiossa.


title: Robert De Niro Sr.

text: Vuonna 1993 ensi-iltansa saanut elokuva "A Bronx Tale" omistettiin Robert De Niro Sr.:lle. Teos oli Robert De Niro Jr.:n ensimmäinen ohjaus.


title: Dope D.O.D

text: 'Dope D.O.D' on hip hop -yhtye Alankomaiden Groningenista jonka alkuperäiseen kokoonpanoon kuuluivat räppärit Jay Reaper, Skits Vicious ja Dopey Rotten, DJ Dr. Diggles ja tuottaja Peter Songolo. Yhtye räppää englanniksi ja kaikki jäsenet ovat brittitaustaisia.


title: Dope D.O.D

text: Dope D.O.Din tunnetuimpana tavaramerkkinä voidaan pitää yhtyeen mielikuvituksekasta tummasävyisyyttä ja rapin yhdistelemistä aggressiivisiin dubstep-biitteihin.


title: Dope D.O.D

text: Kesäkuussa 2015 Dopey Rotten jätti yhtyeen niin psyykkisesti kuin fyysisestikin heikon terveydentilansa vuoksi. Eroaminen tapahtui yhteisymmärryksessä ja Rotten on pysynyt ystävinä muun yhtyeen kanssa. Toukokuussa 2017 Rotten raportoi kuntoutumisensa edistyvän vähitellen, mutta kertoi tilansa olevan edelleen heikko ja kärsivänsä mm. burnoutista ja masennuksesta. Hän kävi kuitenkin keväällä 2017 vierailemassa yhtyeen "Shotgunz In Hell"-albumilla, jota ennen hän ei ollut tehnyt musiikkia yli kahteen vuoteen.


title: World Heavy Events Association

text: World Heavy Events Association (Kansainvälinen Voimalajiliitto ry) on 1.1.2015 alkaen maailman ensimmäinen vahvin mies ja nainen - kilpailuiden järjestäjä, jolla on WADA-tasoinen antidopingohjelma ja urheilijat ovat sitoutuneet antidopingsopimukseen, jonka puitteissa heille voidaan tehdä doping-testejä missä vain, milloin vain testauksesta vastaavan organisaation toimesta.


title: World Heavy Events Association

text: Urheilijoiden tulee olla liiton jäseniä ja antidopingsopimus voimassa vähintään 3 kuukautta ennen kilpailuja ja antidopingsopimus pysyy voimassa jatkuvana, ellei sitä erikseen irtisanota. Mikäli urheilija irtisanoo sopimuksen, niin halutessaan uudelleen järjestelmän piiriin hän on 12 kuukautta karenssissa, testauksen alaisena.


title: World Heavy Events Association

text: Liitto järjestää eri painoluokkien vahvin mies- ja nainen MM-kilpailut sekä muita kansainvälisiä kilpailuja ko. lajeissa sekä Highland Gamesissa, Timanttityttö™ ja otevoimailussa.


title: World Heavy Events Association

text: Liitto tekee tiivistä yhteistyötä Suomen Antidopingtoimikunnan kanssa ja sen kotipaikka on Hämeenlinna.


title: World Heavy Events Association

text: Liitto julkaisee myös sähköistä jäsenlehteä Power News - The Fittest Strength Magazine on Earth™.


title: World Heavy Events Association

text: Liiton perustaja Jyrki Rantanen aloitti US-kilpailujen järjestämisen vuonna 2012 ja ohjelmassa on ollut lukuisia eri lajien tapahtumia eri puolilla maata. US-kilpailut on maailman vanhin yhtäjaksoinen avoimen painoluokan MM-kilpailu naisille. US-kilpailut ovat myös uranuurtania monille painoluokille, sillä niiden alla on järjestetty ensimmäiset MM-kilpailut niin -80kg ja -90kg miehille, kuin -60kg, -70kg ja -85kg (2015) naisille.


title: World Heavy Events Association

text: Liiton järjestämä Timanttityttö™-kilpailu järjestettiin ensimmäisen kerran vuonna 2014 ja sen on kehittänyt Jyrki Rantanen, yhteistyössä Mari Valosaaren kanssa.


title: World Heavy Events Association

text: Vuoden 2014 keväällä US-kilpailuista tiedotettiin, että vuoden 2015 alusta alkaen kilpaiut tulevat siirtymään ADT-toiminnan alaisuuteen ja tämä johti toiminnan siirtämiseen yhdistysmuotoon.


title: World Heavy Events Association

text: Vahvin Mies: -80kg, -90kg, -105kg ja avoin sarja.


title: World Heavy Events Association

text: Vahvin Nainen: -60kg, -70kg, -85kg ja avoin sarja.


title: World Heavy Events Association

text: Timanttityttö™


title: World Heavy Events Association

text: Highland Games: Miehet: avoin/masters, Naiset: avoin/masters, myös joukkuekilpailuja.


title: World Heavy Events Association

text: Otevoimailu: Miehet ja Naiset.


title: World Heavy Events Association

text: Vain ADT-toiminnan alaiset voittajat listataan tällä sivustolla, vaikka US-kilpailuja on järjestetty myös ennen vuotta 2015.


World Heavy Events Association


title: World Heavy Events Association

text: "Queen of the Castle™ - US Strongwoman Scandinavian Championships"


title: World Heavy Events Association

text: -60kg: Anna Hulda Olafsdóttir, Islanti, -70kg: Eveliina Rosentröm, Suomi, Avoin: Alina Leisiö, Suomi, Overall title: Alina Leisiö, Suomi


title: World Heavy Events Association

text: "Heavy Events SM"


title: World Heavy Events Association

text: -60kg Terhi Sievers, -70kg Kirsi Järvi


title: World Heavy Events Association

text: -80kg Sami Pätäri, -90kg Niko Laine


title: Kartell

text: Kartell on italialainen huonekalualan yritys, joka on erikoistunut moderneihin muovikalusteisiin, -valaisimiin ja muihin sisustustuotteisiin. Se sai alkunsa autonosien valmistajana muun muassa Fiatille 1949. Kartellin perusti insinööri Giulio Castelli ja sen pääsuunnittelijana toimi pitkään hänen vaimonsa, muotoilija ja arkkitehti Anna Castelli Ferrieri.


title: Kartell

text: Kun toimitusjohtajaksi vuonna 1988 tuli Claudio Luti, Kartell alkoi panostaa valaisinten ja muiden pienesineiden ohella yhä enemmän huonekaluihin ja käyttää tunnettuja ulkopuolisia suunnittelijoita. Kartell on tehnyt yhteistyötä muun muassa Ron Aradin, Antonio Citterion, Joe Colombon, Michele De Lucchin, Patrick Jouinin, Piero Lissonin, Ferruccio Lavianin, Vico Magistrettin, Enzo Marin, Alberto Medan, Paolo Rizzatton, Richard Sapperin, Philippe Starckin, Patricia Urquiolan, Maarten Van Severenin, Tokujin Yoshiokan ja Marco Zanuson kanssa. Yrityksen tuotteet on huomioitu kymmenkunta kertaa Compasso d'Oro -palkinnolla.


title: Kartell

text: Kartellin strategiana on edistää heräteostoksia pitämällä varastossa tuotteita melko edullisella hintatasolla ja useina värivaihtoehtoina. Kartellilla on yli 130 omaa myymälää, 250 shop-in-shopia ja 2 500 jälleenmyyjää yli 130 maassa.


title: Satakoski

text: Satakoski on kylä Kiikalassa Salossa.


title: Satakoski

text: Kylä sijaitsee noin neljän kilometrin päässä Kiikalan kirkolta Salon ja Someron rajalla. Se rajoittuu pohjoisessa Someron Lautelan kylään, lännessä Kiikalan Kirkonkylän, Rekijoen ja Kesälän kyliin, etelässä Kiikalan Komisuon kylään ja idässä Someron Terttilän kylään. Kylän kautta kulkee Someron ja Kiikalan välinen yhdystie 2410 eli Lautelantie.


title: Satakoski

text: Kylän eteläpuolitse virtaa Uskelanjoen vesistöön kuuluvan Hitolanjoen latvahaara Satakoskenoja, joka saa alkunsa Kiikalannummella sijaitsevan Hyyppärän harjualueen Natura 2000 -suojelualueeseen kuuluvista Kultalähteen ja Lamminlähteen lähteiköistä. Kylän pohjoisosassa on harjumaastoa, johon sisältyvät Hautainkrottien suppamuodostumat ja laaja, osaksi ojittamaton Heposuon keidassuo. Suon pohjoislaidassa on pieni, nyttemmin jo umpeenkasvanut Hepojärvi, joka on laskenut Uskelanjoen sivujoen Terttilänjoen latvahaaraan Isojokeen eli Kaskistojokeen pohjoisessa. Pääosa kylän asutuksesta on etelässä Satakoskenojan rantapeltojen ääressä.


title: Satakoski

text: Vuoteen 1841 nykyisen Satakosken kylän alue oli osa Someron Lautelan kylän Satakokoskenmaan takamaapalstaa. Kylä sai asutuksensa, kun Satakoskenmaan takamaapalstalle perustetiin isonjaon yhteydessä vuonna 1805 Lähijoen ja Leikkilän uudistalot. Vuonna 1841 näistä muodostettiin uusi Satakoski-niminen kylä.


title: Satakoski

text: Kun Etelä-Someron kylät, joihin myös Lautela kuului, oli vuonna 1492 siirretty Uskelan seurakunnasta Someron seurakuntaan, olivat nämä kylät jääneet maallisen hallinnon osalta kuulumaan Turun linnalääniin ja myöhemminTurun ja Porin lääniiin, muun Someron kuuluessa Hämeen linnalääniiin ja myöhemmin Hämeen lääniin. Kun läänien rajat koko Suomessa vuonna 1870 yhdenmukaistettiin seurakuntien rajoihin, siirrettiin alkuaan Uskelaan kuuluneet Etelä-Someron kylät kuulumaan maallisen hallinnon osalta Hämeen lääniin, johon Someron pohjoisosa oli kuulunut jo aiemmin. Siirron yhteydessä kuitenkin siihen asti Someron seurakuntaan kuulunut, vuonna 1841 omaksi kyläkseen erotettu Satakoski jätettiin osaksi Turun ja Porin lääniä ja siirrettiin myös kirkollisesti osaksi Kiikalan seurakuntaa.


title: Dipayal Silgadhi

text:
Dipayal Silgadhi () eli Dipayal on kaupunki Nepalin Kaukoidän kehitysalueen Setin vyöhykkeellä. Se sijaitsee Kathmandusta linnuntietä noin 460 kilometriä länsiluoteeseen.
Vuonna 2011 kaupungin väkiluku oli 26 508. Kaupunkirakenteeltaan (taajamien maantieteelliseltä sijainniltaan) hajanainen, usean kylätyyppisen taajaman muodostama Dipayal Silgadhi on 211 746 asukkaan Dotin piirikunnan hallintokeskus ja samalla sekä 1,57 miljoonan asukkaan Setin vyöhykkeen että Setin ja Mahakalin vyöhykkeiden yhdessä muodostaman Kaukolännen kehitysalueen hallintokaupunki.


title: Dipayal Silgadhi

text: Kaupungin pinta-ala on 74,0 neliökilometriä.


title: Detritaalinen malmi

text: Detritaalinen malmi on malmi, joka on syntynyt jäljelle jääneistä raskasmineraaleista, kun muu kiviaines on kulunut pois esimerkiksi rapautumalla.


title: Ron Arad

text: Ron Arad (s. 24. huhtikuuta 1951 Tel Aviv) on israelilainen teollinen muotoilija, arkkitehti ja kuvataiteilija, joka tunnetaan erityisesti veistoksellisten, teräväsärmäisiä metallipintoja sisältävien huonekalujen suunnittelijana. Hänen tunnetuin työnsä lienee seinällä mutkitteleva, taipuisa "Bookworm"-kirjahylly (Kartell 1994).


title: Ron Arad

text: Tel Avivissa syntynyt Arad opiskeli Jerusalemissa Bezalel Academy of Arts and Design -oppilaitoksessa 1971–1973 ja sitten Lontoon Architectural Associationin koulussa 1974–1979. Vuonna 1989 hän perusti arkkitehtuuri- ja muotoilutoimiston Lontooseen yhdessä Caroline Thormanin kanssa. Aradin ensimmäinen julkaistu huonekalu oli vanhasta autonistuimesta ja rakennustelineputkista koottu "Rover Chair". Rakennuksista hänen tunnetuimpia töitään ovat Israelissa sijaitsevat Tel Avivin Bauhaus-museo ja yhdessä Bruno Asan kanssa suunniteltu Holonin muotoilumuseo.


title: Salming Trophy

text: Salming Trophy jaetaan vuosittain Swedish Hockey Leaguen ("Elitserien" vuoteen 2013) parhaalle puolustajalle. Se on jaettu vuodesta 2008 ja nimetty kaikkien aikojen ensimmäisen Hockey Hall of Fameen valitun ruotsalaispelaaja Börje Salmingin mukaan.


title: Dhangadhi

text:
Dhangadhi () on kaupunki Nepalin Kaukoidän kehitysalueen Setin vyöhykkeellä. Se sijaitsee Kathmandusta linnuntietä noin 480 kilometriä länteen-länsiluoteeseen.
Vuonna 2011 kaupungin väkiluku oli 101 970 ja se oli tuolloin Setin vyöhykkeen suurin kaupunki. Dhangadhi on 775 709 asukkaan Kailalin piirikunnan hallintokeskus.


title: Dhangadhi

text: Kaupungin pinta-ala on 103,7 neliökilometriä.


title: Itahari

text: Itahari () on kaupunki Nepalin Itäisen kehitysalueen Kosin vyöhykkeellä. Itahari sijaitsee 18 kilometriä Kosin vyöhykkeen Dharanin eteläpuolella. Kathmandu on linnuntietä noin 230 kilometriä länsiluoteeseen Itaharista.


title: Itahari

text: Vuonna 2011 kaupungin väkiluku oli 74 501. Itahari kuuluu runsaan 763 000 asukkaan Sunsarin piirikuntaan.


title: Itahari

text:
Kaupungin pinta-ala on 42,4 neliökilometriä.
Joulukuussa 2014 Itahari nostettiin Nepalin 11 suurkaupungin joukkoon. Samassa yhteydessä ainakin osaa uusista suurkaupungeista laajennettiin alueliitoksin.


title: Haukiputaan lukio

text: Haukiputaan lukio on lukio Oulussa Haukiputaan kaupunginosassa. Lukiossa opiskelee noin 360 opiskelijaa ja opettajia on 20. Rakennuksen yhteydessä on myös Länsituulen päiväkoti. Lukio sijaitsee nykyisin Länsikujalla heti Länsituulen koulun vieressä. Nykyinen rakennus valmistui joulukuussa 2012 ja opiskelu aloitettiin uudessa rakennuksessa tammikuussa 2013. Uusi lukio toteutettiin elinkaarimallilla, jossa 25 vuoden ajan urakoitsija ylläpitää rakennusta ja kaupunki on vuokralaisena. Rakennuskustannukset uudelle lukiolle ja päiväkodille olivat yhteensä n. 8,3 milj €. Koulun arkkitehtina toimi Arkkitehtitoimisto Lukkaroinen ja pääurakoitsijana NCC Rakennus. Haukiputaan lukio on myös yksi UNESCO-kouluista. Haukiputaan lukiolla on myös tansanialainen kummikoulu Mtakuja Beach Secondary School, joka on myös yksi UNESCO-kouluista.Lukiosta ylioppilaaksi valmistui vuoden 2015 keväällä 88 oppilasta.


title: Haukiputaan lukio

text: Pakollisten lukiokurssien lisäksi Haukiputaan lukiossa on saatavilla kertauskurssit kirjoitusaineista. Haukiputaan lukiossa voi myös suorittaa lukiodiplomeita taide- ja taitoaineissa sekä osallistua mm. kansainvälisyys- ja vaelluskurssille.


title: Hans Koenigsmann

text: Hans J. Koenigsmann on saksalainen raketti-insinööri ja tohtori. Hän työskenteli heinäkuussa 2015 yhdysvaltalaisella SpaceX:llä lentojen takaamiseen liittyvissä tehtävissä (). NASA palkitsi Koenigsmannin Distinguished Public Service Medal -mitallilla vuonna 2014.


title: Hans Koenigsmann

text: Koenigsmann opiskeli ylemmän korkeakolututkinnon ilma-alustekniikkan alalla Berliinin teknillisestä yliopistosta. Hän suoritti myöhemmin myös tohtorintutkinnon Bremenin yliopistossa. Koenigsmann johti vuonna 2015 SpaceX CRS-7 -lennon tuhoa seurannutta onnettomuustutkintaa.


title: Mahendranagar

text: Mahendranagar (, myös Bhim Dutta tai Bhimdutta) on kaupunki Nepalin länsirajan tuntumassa eli Kaukolännen kehitysalueen Mahakalin vyöhykkeellä, lähellä Intian Uttarakhandin ja Uttar Pradeshin osavaltioiden rajaa. Kathmandu sijaitsee linnuntietä 520 kilometriä itäkaakkoon Mahendranagarista.


title: Mahendranagar

text: Vuonna 2011 kaupungin väkiluku oli 104 599. Mahendranagar kuuluu 451 248 asukkaan Kanchanpurin piirikuntaan.


title: Mahendranagar

text: Kaupungin pinta-ala on 171,2 neliökilometriä.


title: Severi Alanne

text: Vieno Severin Alanne (oik. Selin, 23. lokakuuta 1879 Hämeenlinna – 26. toukokuuta 1960 Helsinki) oli suomalainen sosialisti, osuustoimintamies ja toimittaja, joka teki pääasiallisen elämäntyönsä Pohjois-Amerikassa. Varsinaiselta koulutukseltaan hän oli insinööri, jolla oli myös filosofian maisterin tutkinto. Lisäksi Alanne tunnetaan vuonna 1919 laatimastaan suomalais-englantilaisesta sanakirjasta, josta on otettu painoksia vielä 1970-luvun lopussa.


title: Severi Alanne

text: Hämeenlinnassa syntyneen Alanteen vanhemmat olivat vahtimestari Viktor Selin ja Eva Lovisa Lönnqvist. Kirjoitettuaan ylioppilaaksi Hämeenlinnan lyseosta hän opiskeli Helsingin yliopistossa ja valmistui myös insinööriksi Polyteknillisestä opistosta vuonna 1902. Tämän jälkeen Alanne toimi samassa oppilaitoksessa sekä Helsingin teollisuuskoulussa kemian lehtorina vuodesta 1903 lähtien. Suomen sosialidemokraattiseen puolueeseen hän liittyi 1905 ja vaikutti lisäksi Ylioppilaiden sosialidemokraattisessa yhdistyksessä, jonka edustajana hän oli Oulussa järjestetyssä SDP:n vuoden 1906 puoluekokouksessa. Puolueen yleisestä linjasta poiketen Alanne kannatti Suomen työväenliikkeen yhteistyötä Venäjän vallankumouksellisten kanssa tsaarinvallan kaatamiseksi. Hän kuului SDP:n akateemiseen älymystösiipeen eli niin sanottuihin ""marraskuun sosialisteihin"", johon laskettiin Alanteen ohella muun muassa Edward Gylling, Otto Wille Kuusinen, Yrjö Sirola sekä Väinö ja Sulo Wuolijoki. Hänet tunnettiin myös raittiusmiehenä, joka oli Raittiuden Ystävien tammikuussa 1906 asettaman kieltolakikomitean jäsen.


title: Severi Alanne

text: Vuonna 1907 Alanne joutui maanpetossyytteen vuoksi pakenemaan Pohjois-Amerikkaan, kun hänen asunnossaan toiminut kirjapaino oli Viaporin kapinan jälkeen paljastunut poliisille. Alanteen luona oli painettu muun muassa Helsingissä vaikuttaneen bolševikkien salaisen sotilasorganisaation "Vestnik kasarmi" -nimistä vallankumouksellista lehteä.


title: Severi Alanne

text: Pohjois-Amerikassa Alanne asettui aluksi puolisonsa Kaisa Halosen kanssa Kanadaan Ontarion provinssin Port Arthuriin, jossa hän toimi "Työkansa"-sanomalehden ensimmäisenä päätoimittajana. Vielä samana vuonna perhe muutti Yhdysvaltain puolelle Michiganin Hancockiin, missä Alanne ryhtyi Työmies Publishing Companyn kustantaman "Työmiehen" päätoimittajaksi. Hän kehitti lehteä laadukkaammaksi, mutta Alanteen linja ei kuitenkaan miellyttänyt paikallisen amerikansuomalaisen työväenliikkeen enemmistöä, joka piti sitä liian porvarillisena. Hänet erotettiin päätoimittajan tehtävästä, mutta kutsuttiin pian takaisin apulaispäätoimittajaksi. Kun Alanne erotettiin toistamiseen, hän keskittyi suomalais-englantilaisen sanakirjan laatimiseen ja omistautui 1920-luvun alusta lähtien osuustoimintaliikkeelle muuttaen Wisconsinin Superioriin. Alanne toimi paikallisten osuustoimintajärjestöjen johtotehtävissä ja kirjoitti aiheesta useita teoksia, jotka on huomioitu myös kansainvälisesti. Vuonna 1924 hän oli ehdolla Wisconsinin osavaltion kuvernöörinvaalissa Yhdysvaltain kommunistisen puolueen vaaliorganisaation Workers Party of American ehdokkaana ja sai hieman yli 4 000 ääntä. Aikaisemmin Alanne oli kuulunut Amerikan sosialistiseen puolueeseen, jonka Michiganin osaston keskuskomiteaan hänet valittiin 1915.


title: GP2 Ranskan Grand Prix 2005

text: GP2 Ranskan Grand Prix 2005 oli GP2-kauden 2005 viides osakilpailu, joka ajettiin 2.–3. heinäkuuta Magny-Coursin moottoriradalla Ranskassa. Osakilpailu toimi oheissarjan kilpailuna Formula 1:sten Ranskan GP:lle.


title: GP2 Ranskan Grand Prix 2005

text: Pitkän kilpailun voitti Ardenin Heikki Kovalainen, José María López oli toinen ja kolmas Kovalaisen tallikaveri Nicolas Lapierre. Sprinttikilpailun voitti ART GP:n Nico Rosberg ja Kovalainen oli kolmantena palkintopallilla.


title: Vestnik kazarmy

text: Vestnik kazarmy ("Вестник казармы", suom. "Kasarmin sanansaattaja") oli vuonna 1906 Helsingissä ilmestynyt Venäjän sosiaalidemokraattisen työväenpuolueen salaisen sotilaskomitean laiton lehti, jota levitettiin Suomeen sijoitettujen Venäjän armeijan sotilaiden keskuudessa. Vallankumouksellisen lehden pääasiallinen kohderyhmä oli Itämeren laivaston merisotilaat.


title: Vestnik kazarmy

text: "Kasarmin sanansaattajaa" ilmestyi toukokuusta 1906 lähtien yhdeksän numeroa, joiden levikki oli 1 000–1 500 kappaletta. Viimeinen tunnettu lehti ilmestyi marraskuussa, mutta sen jälkeen julkaistiin tiettävästi vielä yksi numero. Julkaisu sisälsi kirjoituksia bolševikkien poliittisesta ohjelmasta sekä vallankumoukseen tähtäävistä keinoista. Lehdellä oli suuri vaikutus heinäkuussa 1906 alkaneen Viaporin kapinan syttymiseen. Sen toimittajiin kuului muun muassa keisarillisen arneijan kapteeni Sergei Tsion, joka oli yksi kapinan johtohahmoista.


title: Vestnik kazarmy

text: Lehteä painettiin ja levitettiin yhteistyössä suomalaisten sosialistien ja itsenäisyysaktivistien kanssa. Aluksi painopaikka Helsingin keskustassa sijainnut maalari Vilho Hjortin asunto, mutta Viaporin kapinan kukistumisen ja Hjortin vangitsemisen jälkeen painokone siirrettiin Katajanokalle sosiaalidemokraatti Severi Alanteen luokse. Hänen kotiapulaisensa ilmiannon perusteella poliisi ja santarmit kuitenkin pääsivät painokoneen jäljille ja tekivät rynnäkön huoneistoon. Paikalla olleet toimittaja Otto Vilmi ja kaksi latojaa onnistuivat pakenemaan, mutta Alanne sai syytteen maanpetoksesta, jonka vuoksi hän lähti maanpakoon Pohjois-Amerikkaan. Takavarikon jälkeen sotilaskomitea jatkoi painotuotteiden monistamista käsityönä venäjänsuomalaisen bolševikin Adolf Taimen avustuksella.


title: Rasuwan piirikunta

text: Rasuwan piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeen pohjoisosissa.


title: Rasuwan piirikunta

text: Piirikunta rajautuu pohjoisessa Kiinan Tiibetin autonomiseen alueeseen. Nepalin piirikunnista naapureita ovat Sindhupalchok ja Nuwakot etelässä sekä Dhading lännessä.


title: Rasuwan piirikunta

text: Rasuwassa kirjattiin asuvan vuonna 2011 yhteensä 9 778 perhekuntaa ja kaikkiaan 43 300 ihmistä. Piirikunnan pinta-ala on 1 544 neliökilometriä ja asukastiheys 28 as./km. Hallinnollinen keskus on Dhunchen kylä.


title: Rasuwan piirikunta

text: Luonnonmaantieteellisesti piirikunta ryhmitellään tavallisesti osaksi Nepalin Keskistä vuoristovyöhykettä. Tarkemmassa kasvillisuusvyöhykejaottelussa piirikunnasta 1,2 % voidaan luokitella ylempään trooppiseen, 11,4 % subtrooppiseen, 20,8 % lauhkeaan, 20,0 % subalpiiniseen, 11,8 % alpiiniseen, 2,0 % Trans-Himalajan ja 32,9 % ylempään vuoristovyöhykkeeseen (nival zone) sekä hieman (0,0 %) vesistöihin kuuluvaksi.


title: Rasuwan piirikunta

text: Rasuwan piirikunta oli yksi suhteellisesti pahiten kärsineitä seutuja 25. huhtikuuta 2015 sattuneessa maanjäristyksessä. Piirikunnan rakennuksista yli 80 prosenttia raportoitiin tuhoutuneiksi. Piirikunnassa esiintyi lumi- ja maanvyöryjä, jotka hautasivat alleen laajimmillaan kokonaisia kyliä ja jopa 250 henkeä kerralla (Langtangin seudulla).


title: Fritz Hansen

text: Fritz Hansen, tunnettu myös nimellä Republic of Fritz Hansen, on tanskalainen huonekalujen valmistaja. Se tuottaa tunnettujen tanskalaisten kalustemuotoilijoiden huonekaluja; heihin kuuluvat Arne Jacobsen (1902–1971), Poul Kjærholm (1929–1980), Hans J. Wegner (1914–2007) ja Piet Hein (1905–1996). Fritz Hansen tekee yhteistyötä myös muunmaalaisten nykysuunnittelijoiden kuten Hiromichi Konnon, Cecilie Manzin ja Kasper Salton kanssa.


title: Fritz Hansen

text: Yrityksen perusti puuseppä Fritz Hansen vuonna 1872. Vuonna 1915 hän esitteli ensimmäisen höyryn avulla puusta taivutetun tuolinsa. Vuonna 1934 hän aloitti yhteistyön Arne Jacobsenin kanssa, tuloksena muun muassa klassikkotuolit "Muurahainen" (1952), "7" (1955), "Muna" (1958) ja "Joutsen" (1958). Vuonna 1982 Fritz Hansen hankki oikeudet useimpien Poul Kjærholmin kalusteiden valmistamiseen.


Henryk Górecki: String Quartet No. 3 (’...songs are sung’) on yhdysvaltalaisen jousikvartetti Kronos Quartetin albumi, joka julkaistiin vuonna 2007 levymerkillä Nonesuch Records. Levyllä kuullaan puolalaisen Henryk Góreckiin teoksia.


title: Henryk Górecki: String Quartet No. 3 (’...songs are sung’)

text: Kaikki sävellykset Henryk Górecki.


title: Kronos Quartet Plays Sigur Rós

text: Kronos Quartet Plays Sigur Rós on yhdysvaltalaisen jousikvartetti Kronos Quartetin albumi, joka julkaistiin vuonna 2007 levymerkillä Nonesuch Records. Levyllä kuullaan islantilaisen Sigur Rósin kappale Flugufrelsarinn ja Yhdysvaltain kansallislaulu The Star-Spangled Banner.


title: Terry Riley: The Cusp of Magic

text: Terry Riley: The Cusp of Magic on yhdysvaltalaisen jousikvartetti Kronos Quartetin ja kiinalaisen Wu Man albumi, joka julkaistiin vuonna 2008 levymerkillä Nonesuch Records. Levyllä kuullaan yhdysvaltalaisen Terry Rileyin teoksia.


title: Terry Riley: The Cusp of Magic

text: Kaikki sävellykset Terry Riley.


title: Eerika Jouppila

text: Eerika Jouppila (s. 1993 Ilmajoki) on suomalainen trampoliinivoimistelija. Hän on edustanut Lakeuden taitovoimistelijoita, Espoon telinetaitureita ja Bouncea.


title: Eerika Jouppila

text: Eerika aloitti voimistelun 6-vuotiaana. Omaksi lajiksi vakiintui trampoliinivoimistelu vuonna 2006. Maajoukkueesen hän pääsi vuonna 2007.


title: Aleksi Tarvonen

text: Aleksi Tarvonen (s. 19. heinäkuuta 1994 Kotka) on suomalainen jalkapalloilija, joka edustaa Veikkausliigassa pelaavaa Ilvestä. Hän on pelipaikaltaan vasen laitahyökkääjä.


title: Aleksi Tarvonen

text: Tarvonen pelasi vuosina 2010–2013 KTP:ssä Kakkosta ja Kolmosta yhteensä 71 ottelua, joissa hän teki kahdeksan maalia. Kaudella 2014 hän edusti Ykkösessä pelannutta FC KTP:tä, muttei päässyt kauden aikana kertaakaan kentälle. Ensiesiintymisensä Veikkausliigassa Tarvonen teki 19. huhtikuuta 2015, kun KTP hävisi kotiottelun Kuopion Palloseuralle 0–1. Elokuussa 2015 hänet valittiin Veikkausliigan kuukauden joukkueeseen. Hän jatkoi uraa FC KTP:ssä seuran pudottua ensin Ykköseen ja edelleen Kakkoseen.


title: Giorgi Ositašvili

text: Giorgi Ositašvili (s. 13. maaliskuuta 1985) on georgialainen jalkapalloilija, joka edustaa kaudella 2018 Kakkosessa pelaavaa Tampereen Pallo-Veikkoja. Hän on pelipaikaltaan vasen laitapuolustaja.


title: Giorgi Ositašvili

text: Ositašvili pelasi kaudella 2006–2007 Georgian pääsarjassa Umaghlesi Ligassa 18 ottelua edustaen Merani Tbilisiä. Hän on pelannut lisäksi maan toisella sarjatasolla 44 ja kolmannella sarjatasolla 29 ottelua. Ositašvili siirtyi georgialaisesta Kiziki Sighnaghista Suomen Kakkosessa pelanneeseen FC Kuusankoskeen kaudeksi 2008 ja pelasi kauden aikana 23 ottelua. Vuosina 2009–2014 Ositašvili pelasi 133 Ykkösen ottelua KooTeePeessä ja sen seuraajassa KTP:ssä. Ensiesiintymisensä Suomen pääsarjassa Veikkausliigassa hän teki 12. huhtikuuta 2015, kun KTP pelasi 1–1 päättyneen vierasottelun FC Lahtea vastaan.


title: HMS Draken (Dra)

text: HMS Draken (tunnus Dk ja Dra) oli Ruotsin laivaston Draken-luokan sukellusvene.


title: HMS Draken (Dra)

text: Alus tilattiin Malmöstä Kockums Mekaniska Verkstad AB:lta ja sen köli laskettiin vuonna 1957. Alus laskettiin vesille 1. huhtikuuta 1960 ja se liitettiin laivastoon 4. huhtikuuta 1962.


title: HMS Draken (Dra)

text: Alus poistettiin palveluksesta 1. heinäkuuta 1982 ja se romutettiin seuraavana vuonna Landskronassa.


title: HMS Gripen (Gri)

text: HMS Gripen (tunnus Gr ja Gri) oli Ruotsin laivaston Draken-luokan sukellusvene.


title: HMS Gripen (Gri)

text: Alus tilattiin Karlskronan laivastontelakalta ja sen köli laskettiin 1958. Alus laskettiin vesille 31. toukokuuta 1960 ja se liitettiin laivastoon 28. huhtikuuta 1962.


title: HMS Gripen (Gri)

text: Alus poistettiin palveluksesta 1. heinäkuuta 1982 ja se romutettiin 1989 Karlskronassa.


title: Philip Njoku

text: Philip Njoku (s. 3. kesäkuuta 1996) on nigerialainen jalkapalloilija, joka edustaa kaudella 2015 Veikkausliigassa pelaavaa FC Interiä. Hän on pelipaikaltaan hyökkääjä.


title: Philip Njoku

text: Njoku teki ensiesiintymisensä Veikkausliigassa 12. huhtikuuta 2015, kun Inter pelasi 1–1-kotitasapelin SJK:ta vastaan. Hän teki ottelussa joukkueensa maalin. Maali oli Veikkausliigan kauden ensimmäinen.


title: Poisson-regressio

text: Poisson-regressio on yleistettyjen lineaaristen mallien erikoistapaus. Poisson-regressiota käytetään lukumääräaineistojen mallintamiseen. Kuten yleensäkin yleistettyjen lineaaristen mallien kohdalla, tässäkin tapauksessa oletetaan havaintojen riippumattomuus. (Pitkittäisaineistojen kohdalla riippuvuus huomioidaan käyttämällä marginaalimalleja, yleistettyjä lineaarisia sekamalleja tai transitiomalleja.)


title: Poisson-regressio

text: Yleistettyjen lineaaristen mallien toinen oletus riippumattomuuden lisäksi on, että "Y":den jakauma kuuluu eksponentiaaliseen perheeseen. Yleistettyjen lineaaristen mallien tapauksessa jakauma kuuluu eksponentiaalisen perheeseen, jos jakauma voidaan kirjoittaa muodossa


title: Poisson-regressio

text:
Poisson-jakauma voidaan kirjoittaa muodossa
Nyt
Viimeisintä voidaan käyttää poisson-jakauman odotusarvon ja varianssin määrittämiseen. (Odotusarvo sekä varianssi ovat "µ".) Poisson-jakauma siis kuuluu eksponentiaaliseen perheeseen.


title: Poisson-regressio

text:
Systemaattiseksi osaksi yleistetyissä lineaarisissa malleissa sanotaan osaa
Linkkifunktio linkittää systemaattisen osan vasteen odotusarvoon


title: Poisson-regressio

text: Poisson-regressiossa linkkifunktio on "g"(µ) = log("µ"). Tämän vuoksi estimoitua regressio-kerrointa "β" voidaan tulkita poisson-regressiossa seuraavasti. (Olettaen, että interaktioita ei ole.) Verrattaessa kahta yksilöä, jotka poikkeavat vain tarkasteltavan muuttujan suhteen yhdellä yksiköllä, odotettu vasteen lukumäärä muuttuu exp("β")-kertaiseksi.


title: Poisson-regressio

text:
Monesti ollaan kiinnostuneita tapahtumien intensiteetistä, esimerkiksi liikennekuolemista miljoonaa asukasta kohden. Tällaisissa tapauksissa kirjoitetaan "µ" = "m""λ". "λ" on intensiteetti ja "m" on altistuneiden tai altistuksen määrä useimmiten tiettynä aikana (esim. kuukaudessa) tai tietyssä paikassa (esim. Suomessa). Yleistetyissä lineaarisissa malleissa altistuksen logaritmista käytetään nimitystä offset. Intensiteetin logaritmi riippuu lineaarisesti prediktoreista
Jos intensiteettiä ei tarvitse huomioida, niin offset prediktori log("m") asetetaan nollaksi eli "m" ykköseksi.


title: Poisson-regressio

text: Kun käytetään edellisiä merkintöjä ("μ" = "m""λ") ja merkitään "β""x" + ... + "β""x" = xβ, niin uskottavuus voidaan kirjoittaa muodossa


title: Poisson-regressio

text: Suurimman uskottavuuden estimaatit saadaan, kun maksimoidaan uskottavuusfunktion logaritmi. Ratkaisu löytyy asettamalla osittaisderivaatat nolliksi. Kun oletetaan, että selittäjien matriisi X, ykkössarakkeella täydennettynä, on täysiasteinen, niin pätee, että mikäli uskottavuusyhtälöllä "∂"logL(β)/∂β = 0 on äärellinen ratkaisu, niin se on yksikäsitteinen suurimman uskottavuuden estimaatti.


title: Poisson-regressio

text:
Uskottavuusyhtälöt ovat
Uskottavuusyhtälöt ratkaistaan numeerisesti IWLS-menetelmällä. Samaa menetelmää käytetään myös logistisen regression tapauksessa. Jos β(0) on alkuarvo, niin seuraava arvo on β(1) = β(0) + δ(1), missä
Suurilla otoksilla pätee likimäärin tulos
missä W(β) on kuten W^((0)), mutta β^((0)):n paikalla on (tuntematon) oikea arvo β. Kovarianssimatriisi on Fisherin informaatiomatriisin käänteismatriisi. Fisherin informaatiomatriisi lasketaan derivoimalla uskottavuusfunktio kahdesti ja vaihtamalla etumerkki
Keskivirheet saadaan kun käyetetään matriisia


title: Poisson-regressio

text:
Devianssin avulla voidaan verrata tiettyä poisson-regressiomallia kyllästettyyn l. saturoituun malliin. Eli siis devianssin avulla voidaan sovittaa sopiva malli. Tässä tapauksessa kyllästetty malli on sellainen, että intensiteetit "λ_i" saavat arvonsa riippumatta selittäjien arvoista. On osoitettu, että "λ_i":n suurimman uskottavuuden estimaatti on
Kyllästetyn mallin ja Poisson-regressiomallin uskottavuudet ovat
Merkitään
Devianssiksi D saadaan tällöin (viimeinen yhtäsuuruus pätee, kun mallissa on vakio)
Devianssi noudattaa likimäärin "χ^2(n-p-1)"-jakaumaa. Approksimaatio voi olla huono, jos odotetut frekvenssit ovat pieniä. Devianssia voidaan käyttää yhteensopivuustestinä hypoteeseille
Vastahypoteesina on, että odotusarvot "µ" ovat mielivaltaisia.


title: Poisson-regressio

text:
Kun oletetaan, että tietty p:n selittäjän poisson-regressiomalli on oikea malli, voidaan testata kertoimien osajoukkoon liittyvää nollahypoteesia
Vastahypoteesina on, että ainakin jokin "β" on erisuurta kuin nolla, j = q+1, ... , p.
Testi konstruoidaan maksimoimalla sekä p:n selittäjän (oletettu oikea) malli että suppeampi q:n selittäjän malli, joita merkitään "L" ja "L". Kun "H" on tosi
Tätä sanotaan myös uskottavuusosamäärän testiksi. Toisin sanoen uskottavuusosamäärän testiä voi kuvata niin, että sillä vertaillaan sisäkkäisiä malleja.


title: Poisson-regressio

text: Kun uskottavuusosamäärän testilä vertaillaan sisäkkäisiä malleja, niin AIC:n (Akaiken informaatiokriteerin) ja BIC:n (Bayesilaisen informaatiokriteerin) avulla voidaan vertailla muita kilpailevia malleja. Jos mallin valinta tehtäisiin vain informaatiokriteerin perusteella, niin valittaisiin se malli, jolla on pienin AIC (tai BIC).


title: Poisson-regressio

text:
Jäännösten avulla voidaan tutkia, onko Poisson-malli oikea ja tarvitseeko selittäjille tehdä muunnoksia. Jäännöskuvioissa ei pitäisi näkyä mitään selkeää kuviota (esim. hevosenkenkää), jotta malli olisi jokseenkin kunnossa. Kun malli on sovitettu ja saatu : formula_24 , niin voidaan laskea standardoidut jäännökset
Mikäli Poisson-malli on oikea, niin jäännösten pitäisi olla likimäärin riippumattomia, ja niiden odotusarvon pitäisi olla 0 ja keskihajonnan 1. Mallin sopivuutta voidaan testata laskemalla neliösumma formula_26, jota verrataan formula_27-jakaumaan. Jäännökset kannattaa piirtää sovitteen ja prediktoreiden suhteen.


title: Jumala (islam)

text: Islaminuskoisten Jumalasta käytetään usein arabiankielistä nimeä Allah (). Allah ei kuitenkaan ole erisnimi, vaan sanalla voidaan viitata myös muiden uskontojen jumaliin.


title: Jumala (islam)

text: Islaminuskossa Jumala loi ihmisen, ja koko ihmiskunta palaa Jumalan luokse. Koraani oli profeettaketjun viimeinen ilmoitus, jonka avulla hän puuttui ihmiskunnan historiaan. Jumala ilmestyi Koraanin kautta, mutta silti hän pysyi täysin tuntemattomana. Koraanin ydinsanoma on Jumalan ykseys, tawḥīd. Islaminuskossa elämä on merkityksetöntä, mikäli se ei suuntaudu Jumalaan ja kuolemanjälkeiseen elämään. Uskosta Jumalaan seuraa usko rangaistukseen tai palkitsemiseen tuonpuoleisessa.


title: Jumala (islam)

text: Islamin mukaan Jumala on ilmoittanut itsensä ihmiskunnalle historian saatossa profeettojen ja pyhien kirjojen avulla. Aikaisempiin profeettoihin, kuten Abrahamiin, Nooaan ja Jeesukseen, viitataan Koraanissa toistuvasti. Islaminuskossa Abraham oli Arabiassa elänyt uskonperustaja, joka harjoitti alkumonoteismia, hanif. Kukin profeetta hänen jälkeensä vahvisti Jumalan ylintä valtaa kautta historian.


title: Jumala (islam)

text: Koraani antaa Jumalan eri ominaisuuksille 99 nimeä, mutta ne kaikki edellyttävät, että Jumala on yksi ja tuntematon. Koraanissa kuvaillaan jatkuvasti Jumalan ykseyttä, anteliaisuutta ja armoa. Monoteismi on ehdotonta. Jumala on antanut elämän ja herättää ihmisen kuolleista. Jumala on Armollinen, al-Rahman. Vastineeksi armosta Jumala tahtoo tunnustuksen ettei ole ketään Hänen kaltaistaan. Jumalan rakkauden teema ei ole Koraanissa niin vahva kuin armeliaisuus. Jumala on Rakastava, al-Wadud. Jumala rakastaa vastatakseen ihmisen kunnioitukseen.


title: Jumala (islam)

text: Yhteen Jumalaan uskovat ja hänen tahtoonsa alistuvat saavat palkkion paratiisissa kuoleman jälkeen. Koraani ilmaisee Jumalan kaikkivoipuuden, mutta myös sallii ihmisen vapaan tahdon. Jumalan vertaaminen ihmisiin on kiellettyä samaistumisen pelosta. Ibn Arabi tulkitsi islamilaisen uskontunnustuksen ensimmäistä lausetta "lā ʾilāha ʾillā 'llāh" (لا إله إلا الله; ei ole muuta jumalaa kuin Jumala) siten, että Jumala on kaikki ja kaikki on Jumala; että ainoa olevainen on Jumala. Tätä suufilaista panteistista käsitystä eivät sunnalaiset täysin hyväksy.


title: Atsuleeni

text: Atsuleeni (CH) on aromaattisiin hiilivetyihin kuuluva orgaaninen yhdiste. Atsuleeni on rakenteeltaan ja ominaisuuksiltaan poikkeuksellinen yhdiste.


title: Atsuleeni

text: Huoneenlämpötilassa atsuleeni on tummansinistä tai vihreätä kiteistä ainetta. Se ei liukene veteen, mutta liukenee väkeviin happoliuoksiin ja moniin orgaanisiin liuottimiin kuten etanoliin, dietyylieetteriin ja bentseeniin.


title: Atsuleeni

text: Atsuleenin rakenteen voidaan katsoa koostuvan yhteensulautuneista syklopentadieeni- ja sykloheptatrieenirenkaista. Atsuleeni on aromaattinen yhdiste (10 π-elektronia ja tasomainen) ja sen resonanssimuodossa jokaisella hiiliatomilla on erilainen elektronitiheysjakautuma. Röntgensäde- ja elektronidiffraktiomittausten perusteella renkaiden jakaman yhteisen sidoksen pituus on huomattavasti muita sidoksia suurempi, mikä viittaa tällä sidoksella olevan huomattavan yksöissidosluonteen. Yhdisteen dipolimomentti on 0,8 D ja viisiatominen rengas on negatiivisesti varautunut ja siten nukleofiilinen ja seitsenatominen rengas on positiivisesti varautunut ja elektrofiilinen. Elektrofiiliset aromaattiset substituutiot tapahtuvat helposti viisiatomiseen renkaaseen 1- ja 3-asemiin.


title: Atsuleeni

text: Atsuleenin synteesin ensimmäisessä vaiheessa 2,4-dinitroklooribentseeni ja pyridiini reagoivat nukleofiilisella aromaattisella substituutiolla muodostaen 1-(2,4-dinitrofenyyli)pyridiniumkloridia. Tämä välituote reagoi dimetyyliamiinin kanssa Zincke-reaktiolla, jolloin pyridiinin rengasrakenne avautuu ja muodostuu pentametiinisyaniinijohdannainen, joka reagoi syklopentadieenin kanssa muodostaen fulveenijohdannaisen. Tämä fulveeni reagoi elektrosyklisellä reaktio muodostaen rengasrakenteen ja renkaansulkeutumista seuraava dimetyyliamiinin eliminaatio johtaa atsuleenin muodostumiseen.


title: Marraskuun sosialistit

text: Marraskuun sosialistit oli nimitys, jota käytettiin vuoden 1905 suurlakon jälkeen Suomen sosialidemokraattiseen puolueeseen liittyneistä nuorista akateemisista henkilöistä. Heidän mukaansa sosialismi oli tiede, jonka avulla voitiin toteuttaa lopullisena ja välttämättömänä yhteiskuntamallina pidetty sosialistinen yhteiskunta. Marraskuun sosialistit muodostivat puolueen niin sanotun "älymystösiiven", jonka esikuvana olivat böömiläissyntyisen sosiaalidemokraatin Karl Kautskyn luokkataisteluun pohjautuvat teoriat. Niiden mukaan kaikkea yhteistyötä omistavan luokan kanssa oli vältettävä.


title: Marraskuun sosialistit

text: Marraskuun sosialistit olivat alun perin maaliskuussa 1905 perustetun Ylioppilaiden sosialidemokraattisen yhdistyksen jäseniä, jonka ydinryhmään kuuluivat Otto Wille Kuusinen, Edward Gylling, Yrjö Sirola ja Sulo Wuolijoki. Suurlakon päätyttyä marraskuussa 1905 yhdistykseen kuuluneet ylioppilaat liittyivät sosiaalidemokraattiseen puolueeseen. Ylioppilaiden lakkokomitean johtohahmona toiminut Kuusinen tosin oli liittynyt puolueeseen jo vuotta aikaisemmin. Joulukuussa 1905 he perustivat poliittisen toimintansa pääfoorumiksi Sosialistisen Aikakauslehden, jonka päätoimittajaksi tuli Gylling, toimitussihteeriksi Kuusinen sekä kahdeksi muuksi vakituiseksi toimittajaksi Sirola ja Wuolijoki. Vuoden 1908 vaaleissa kaikki neljä valittiin eduskuntaan. Muita Marraskuun sosialisteja olivat muun muassa Severi Alanne, Martti Kovero, Kullervo Manner, Mikko Uotinen ja Wäinö Wuolijoki. Myöhemmin monet heistä liittyivät niin sanottuihin ""siltasaarelaisiin"".


title: HMS Södermanland (Söd)

text: HMS Södermanland (tunnus Söd) on Ruotsin laivaston sukellusvene. Alus tilattiin osana Västergötland-luokkaa, mutta muutostöiden jälkeen se luokiteltiin Södermanland-luokan alukseksi. Alus on edelleen palveluksessa vuonna 2015.


title: HMS Södermanland (Söd)

text: Alus tilattiin 1981 Kockumsilta Malmöstä. Malmön telakka valmisti aluksen rungon keskiosan ja Karlskronavarvet keulan ja perän. Aluksen köli laskettiin vuonna 1985 ja se laskettiin vesille 12. huhtikuuta 1988. Alus liitettiin laivastoon 21. huhtikuuta 1989.


title: HMS Södermanland (Söd)

text: Alus modernisoitiin vuodesta 2002 alkaen asentamalla Strirling AIP -moduli sen runkoon. Aluksen pituus kasvoi 60,4 metriin ja uppouma 1 400 tonniin. Samalla miehistöntarve laski kahteenkymmeneen.


title: Henrik Ødegaard

text: Henrik Ødegaard (s. 12. helmikuuta 1988 Asker) on norjalainen jääkiekkoilija, pelipaikaltaan puolustaja. Hän edustaa GET-ligaenissa pelaavaa Lørenskog IK:ta.


title: Henrik Ødegaard

text: Ødegaard pelasi Pohjois-Amerikassa kauden 2013–2014. Pääasiassa hän pelasi CHL:n Missouri Mavericksissä, ja yhden ottelun AHL:n Chicago Wolvesissa. Muilla kausilla Ødegaard on pelannut kotimaansa pääsarjassa.


title: Henrik Ødegaard

text: Norjan maajoukkueessa Ødegaard on pelannut neljissä MM-kisoissa sekä kerran olympiaturnauksessa.


title: HMS Östergötland (Ögd)

text: HMS Östergötland (tunnus Ögd) on Ruotsin laivaston sukellusvene. Alus tilattiin osana Västergötland-luokkaa, mutta muutostöiden jälkeen se luokiteltiin Södermanland-luokan alukseksi. Alus on edelleen palveluksessa vuonna 2015.


title: HMS Östergötland (Ögd)

text: Alus tilattiin 1981 Kockumsilta, jonka Malmön telakka valmisti aluksen rungon keskiosan ja Karlskronavarvet keulan ja perän. Aluksen köli laskettiin 1986 ja se laskettiin vesille 9. joulukuuta 1988. Alus liitettiin laivastoon 10. tammikuuta 1990.


title: HMS Östergötland (Ögd)


title: Daniel Sørvik

text: Daniel Sørvik (s. 11. maaliskuuta 1990 Oslo) on norjalainen jääkiekkoilija, pelipaikaltaan puolustaja. Hän edustaa kotimaansa pääsarjassa GET-ligaenissa pelaavaa Vålerengaa.


title: Daniel Sørvik

text: Sørvikin veli Andrè Sørvik on myös jääkiekkoilija.


title: Daniel Sørvik

text: Sørvik on pelannut koko uransa kotimaansa pääsarjassa, ensin Furusetissa ja vuodesta 2009 lähtien Vålerengassa.


title: Daniel Sørvik

text: Norjan maajoukkueessa Sørvik on pelannut kolmessa MM-turnauksessa sekä kerran olympiaturnauksessa.


title: Lerkendal Stadion

text: Lerkendal Stadion on jalkapallostadion Trondheimin kaupungissa Norjassa. Vuonna 1947 avatulle stadionille mahtuu nykyisessä muodossaan 21 166 katsojaa. Stadion tunnetaan parhaiten Rosenborg BK:n kotikenttänä.


title: Lerkendal Stadion

text: Stadionin katsojaennätys 28 569 on vuodelta 1985, Norjan mestaruuden ratkaisseesta ottelusta Lillestrømiä vastaan.


title: Petri Kivimäki

text: Petri Kivimäki (syntynyt 22. maaliskuuta 1978, Helsinki) on suomalaisen yhtyeen Hay and Stonen kitaristi. Vuodesta 2009 Kivimäki on toiminut myös Vesterinen Yhtyeineen -yhtyeen yhtenä kitaristina.


title: Sebastian Dahm

text: Sebastian Dahm (s. 28. helmikuuta 1987 Kööpenhamina) on tanskalainen jääkiekkomaalivahti, joka edustaa kotimaansa pääsarjassa Metal Ligaenissa pelaavaa Rødovre Mighty Bullsia. 182 senttimetriä pitkä ja 80 kilogrammaa painavan Dahmin hanskakäsi on vasen.


title: Sebastian Dahm

text: Dahm on edustanut Rødovre Mighty Bullsia kaudesta 2010–2011 asti. Samalla kaudella hän pelasi myös esbjergiläisessä EfB Ishockeyssä. NHL-varaukseton Dahm vietti Pohjois-Amerikassa viisi kautta vuosina 2005–2006 pelaten parhaimmillaan AHL-seura Syracuse Crunchissa 24 ottelua.


title: Sebastian Dahm

text: Tanskan nuorten maajoukkueitakin edustanut Dahm on pelannut Tanskan jääkiekkomaajoukkueessa kaudesta 2008–2009 alkaen. Tanskan MM-kisajoukkueessa hän on ollut mukana kuudesti, vuosina 2009, 2013, 2014, 2015, 2016 ja 2017.


title: Ødegaard

text: Ødegaard, Odegaard, Ødegard tai Ødegård on pääosin Norjassa käytössä oleva sukunimi. Nimi juontaa juurensa norjan kielen sanoihin "øde" ja "gård", jotka tarkoittavat autiota ja maatilaa. Nimi "Ødegård" tarkoittaa siis autiota maatilaa. Nimi on muun muassa seuraavien henkilöiden sukunimi:


title: Jonas Djupvik Løvlie

text: Jonas Djupvik Løvlie (s. 14. lokakuuta 1990 Oslo) on norjalainen jääkiekkoilija, pelipaikaltaan hyökkääjä. Hän edustaa Ruotsin toiseksi korkeimmalla sarjatasolla Allsvenskanissa pelaavaa Södertäljeä.


title: Jonas Djupvik Løvlie

text: Ennen siirtoaan Ruotsiin Løvlie pelasi kotimaassaan I-divisioonan Manglerudissa sekä korkeimmalla tasolla GET-ligaenin Sparta Sarpsborgissa. Norjan maajoukkueessa Løvlie on pelannut kaksissa MM-kisoissa.


title: Stefan Espeland

text: Stefan Espeland (s. 24. maaliskuuta 1989 Oslo, Norja) on norjalainen jääkiekkopuolustaja, joka pelaa kotimaassaan GET-ligaenin Vålerenga IF:ssä. Elite Prospects -sivuston mukaan hän on kovaa laukova puolustaja, joka pelaa hyvin siniviivalla ja on arvokas ylivoimapelaaja. Sivuston mukaan Espelandilla on hyvä liike ja pelikäsitys ja hän avaa peliä hyvin. Espelandin tulisi kuitenkin lisätä voimaa ja pelata päättäväisemmin omassa päässä. Hän on pelannut urallaan myös Ruotsissa, Suomessa ja Itävallassa.


title: Stefan Espeland

text: Espeland on Manglerud Starin kasvatti. Hän siirtyi 16-vuotiaana Linköpings HC:n J18-junioreihin kaudeksi 2005–2006. Espeland oli tehoilla 5+10=15 joukkueen paras syöttäjä, tehokkain puolustaja ja hän jakoi Linköpingin sisäisen pistepörssin toisen sijan Rasmus Schelinin kanssa. Kaudeksi 2007–2008 Espeland siirtyi MODO Hockeyn J20-junioreihin. Hän oli joukkueen tehokkain puolustaja, kolmanneksi paras maalintekijä ja neljänneksi paras pistemies tehoilla 13+11=24. Espeland jakoi koko J20 SuperElitin puolustajien maalipörssin voiton Frölunda HC:n Erik Karlssonin kanssa sekä puolustajien pistepörssin seitsemännen sijan kolmen muun pelaajan kanssa. Hän debytoi samalla kaudella myös MODO:n Elitserien-joukkueessa, jossa Espeland pelasi kaksi runkosarjaottelua ilman tehopisteitä. Hän teki Elitserien-debyyttinsä 19. helmikuuta 2008 Timrå IK:ta vastaan.


title: Stefan Espeland

text: Kaudella 2008–2009 Espeland oli MODO:n J20-junioreiden paras syöttäjä ja toiseksi paras pistemies Tim Weberin jälkeen. Hän jakoi koko SuperElitin puolustajien pistepörssin neljännen sijan Brynäs IF:n Simon Bertilssonin kanssa. Pudotuspeleissä Espeland oli kolmella osumallaan MODO:n paras maalintekijä ja jakoi joukkueen sisäisen pistepörssin voiton Adam Erikssonin kanssa. Hän pelasi kauden aikana Elitserienissä 15 runkosarjaottelua ilman tehopisteitä. Kaudella 2009–2010 Espeland pelasi MODO:n J20-junioreissa kaksi ottelua, kunnes lokakuussa 2009 seura lainasi hänet loppukaudeksi kotimaahansa Vålerenga IF:n joukkueeseen GET-ligaeniin. Espelandin ensimmäinen täysi miesten pääsarjakausi toi hänelle 42 runkosarjaottelussa tehot 1+6=7 ja 16 playoff-ottelussa tehot 2+7=9. Espeland voitti kauden päätteeksi hopeaa.


title: Stefan Espeland

text: Espeland siirtyi kaudeksi 2010–2011 Ruotsin toiseksi korkeimmalle sarjatasolle HockeyAllsvenskan-joukkue IF Sundsvall Hockeyn riveihin. Hän oli kuudella osumallaan joukkueen eniten maaleja tehnyt puolustaja Marcus Högströmin kanssa. Kaudeksi 2011–2012 Espeland siirtyi jatkamaan Allsvenskan-uraansa Borås HC:hen, mutta joulukuussa 2011 hän palasi kuitenkin kevääseen 2013 asti ulottuneella sopimuksella kotimaahansa Vålerengan joukkueeseen. Kauden 2012–2013 päätteeksi Espeland voitti GET-ligaenin hopeaa. Kaudella 2013–2014 hän oli Vålerengan tehokkain puolustaja tehoilla 5+31=36, joilla Espeland sijoittui koko liigan puolustajien pistepörssissä kolmanneksi. Hän voitti myös koko GET-ligaenin tehotilaston lukemalla +36. Espeland voitti kauden päätteeksi hopeaa. Kaudella 2014–2015 hän jakoi pudotuspeleissä Vålerengan sisäisen tehotilaston voiton Simon Gamachen ja Anders Hilt Jørgensenin kanssa.


title: Stefan Espeland

text: Kaudeksi 2015–2016 Espeland siirtyi kaksivuotisella sopimuksella Lørenskog IK:n joukkueeseen. Hän oli joukkueen tehokkain puolustaja tehoilla 7+29=36, joilla Espeland jakoi koko GET-ligaenin puolustajien syöttöpörssin voiton Stavanger Oilersin Andy Sertichin kanssa sekä puolustajien pistepörssin toisen sijan Lillehammer IK:n Eric Melandin kanssa edellään vain Stjernen Hockeyn Curtis Gedig. Hän voitti myös Lørenskogin sisäisen tehotilaston lukemalla +30. Pudotuspeleissä Espeland jakoi tehoilla 4+11=15 GET-ligaenin syöttöpörssin voiton Storhamar Dragonsin Jacob Berglundin ja Hampus Gustafssonin kanssa, Lørenskogin sisäisen pistepörssin voiton Tony Romanon kanssa sekä puolustajien pistepörssin voiton. Hän voitti kauden päätteeksi hopeaa ja valittiin liigan tähdistökentälliseen. Kaudella 2016–2017 Espeland voitti tehoilla 10+42=52 Lørenskogin sisäisen piste- ja syöttöpörssin. Hän voitti pelipaikastaan huolimatta koko GET-ligaenin syöttöpörssin sekä puolustajien pistepörssin. Espeland sijoittui pistepörssissä viidenneksi ja oli myös liigan tehokkain kotimainen pelaaja. Hän voitti myös Lørenskogin sisäisen ja koko GET-ligaenin puolustajien tehotilaston lukemalla +28. Espeland valittiin kauden päätteeksi liigan tähdistökentälliseen.


title: Stefan Espeland

text: Espeland siirtyi kaudeksi 2017–2018 vuoden mittaisella sopimuksella SM-liigajoukkue Tampereen Ilvekseen. Hän pelasi 19 ottelua tehopistein 2+2=4, kunnes Espelandin sopimus purettiin yhteisymmärryksessä joulukuussa 2017. Joulupäivänä hänen vahvistettiin siirtyvän loppukauden sopimuksella Itävallan Erste Bank Eishockey Ligan Klagenfurter AC:hen. Helmikuussa 2018 Espelendin tiedotettiin kuitenkin jättäneen joukkueen. Muutamaa päivää myöhemmin hän palasi loppukauden sopimuksella kotimaahansa ja Vålerenga IF:n joukkueeseen.


title: Stefan Espeland

text: Espeland nimettiin Norjan joukkueeseen Pyeongchangin olympiakisoihin 2018, joiden karsinnoissa hän myös pelasi. Espeland edusti Norjaa myös MM-kilpailuissa vuosina 2014 ja 2015, joista jälkimmäisessä turnauksessa hän ei mahtunut kertaakaan joukkueensa kokoonpanoon. Yhteensä Espeland on pelannut 59 A-maaottelua tehopistein 3+16=19.


title: Stefan Espeland

text: Espeland pelasi myös alle 20-vuotiaiden I-divisioonan MM-kilpailuissa vuosina 2008 ja 2009, joista molemmat turnaukset päättyivät lohkopronssiin. Hän pelasi myös alle 18-vuotiaiden MM-kilpailuissa vuonna 2006 sekä I-divisioonan MM-kilpailuissa vuonna 2007, jolloin Espeland voitti B-lohkon pronssia.


title: Stefan Espeland

text: Joulukuussa 2016 Espeland voitti Punaisen Ristin hyväksi järjestettävistä pullonpalautusarpajaisista miljoona Norjan kruunua. Hänestä tuli arpajaisten kaikkien aikojen 41. päävoittaja.


title: Mesoplaneetta

text:
Mesoplaneetta on planeetta, jonka läpimitta on 1 000–5 000 km.
Mesoplaneetta on Cerestä suurempi, mutta Merkuriusta pienempi. Pluto on mesoplaneetta, niin kuin suurimmat Kuiperin vyöhykkeen kohteet. Monet ulkoplaneettojen kuut ovat mesoplaneetan kokoisia. Osa mesoplaneetoista on myös alimaita. Toisaalta osa mesoplaneetoista on kääpiöplaneettoja.


title: Roy Johansen

text: Roy Einar Johansen (s. 27. huhtikuuta 1960 Oslo) on norjalainen jääkiekkovalmentaja sekä entinen pelaaja. Hän on toiminut vuodesta 2001 lähtien Norjan jääkiekkomaajoukkueen päävalmentajana.


title: Roy Johansen

text: Johansenin alaisuudessa Norja on onnistunut vakiinnuttamaan paikkansa MM-kisojen ylimmällä tasolla, parhaana saavutuksena kuudes sija vuoden 2011 MM-kisoissa.


title: Roy Johansen

text: Omalla peliurallaan keskushyökkäjänä pelannut Johansen edusti pääasiassa Vålerengaa. Norjan maajoukkueessa Johansen pelasi muun muassa kaksissa talviolympialaisissa, vuonna 1988 Calgaryssä sekä kotikisoissa Lillehammerissa 1994.


title: Sindhupalchokin piirikunta

text: Sindhupalchokin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeen pohjoisosissa.


title: Sindhupalchokin piirikunta

text: Piirikunta rajautuu pohjoisessa Kiinan Tiibetin autonomiseen alueeseen. Nepalin piirikunnista naapureita ovat Dolakha idässä, Kavrepalanchok etelässä, Kathmandu lounaassa, Nuwakot lännessä ja Rasuwa luoteessa.


title: Sindhupalchokin piirikunta

text: Sindhupalchokin piirikunnassa asui vuonna 2011 yhteensä 66 688 perhekuntaa ja kaikkiaan 287 798 ihmistä. Piirikunnan pinta-ala on 2 542 neliökilometriä ja asukastiheys 113 as./km. Hallinnollinen keskus on toukokuussa 2014 kaupungin asemaan nostettu Chautara.


title: Sindhupalchokin piirikunta

text: Sindhupalchokin piirikunta kärsi pahoin 25. huhtikuuta 2015 sattuneessa maanjäristyksessä. Ainakin kahden voimakaan jälkijäristyksen keskukset (M6,7/ 26.4.2015 ja M7,3/ 12.5.2015) osuivat piirikunnan alueelle tuhoja aiheuttaen. Piirikunnan rakennuksista jopa 90 prosenttia raportoitiin tuhoutuneiksi. Järistyksen jäljiltä oli 4. toukokuuta mennessä raportoitu ainakin 3 360 ihmishengen menetys piirikunnassa. Kuolonuhrien määrä oli suurin kaikista Nepalin piirikunnista.


title: Sindhupalchokin piirikunta

text: Piirikunnan kautta kulkee Kathmandusta Kiinan rajalle johtava Aranikon valtatie (H3), joka on Nepalin tärkein maantieyhteys Kiinaan. Huhtikuun 2015 maanjäristyksessä maantiellä tapahtui monia ihmishenkiä vaatineita maanvyörymiä.


title: Sindhupalchokin piirikunta

text: Luonnonmaantieteellisesti piirikunta ryhmitellään usein Nepalin Keskiseen vuoristovyöhykkeeseen kuuluvaksi. Tarkempi jaottelu kertoo paremmin piirikunnan monimuotoisuudesta. Sen mukaan piirikunnasta 6,0 % kuuluu ylempään trooppiseen, 37,2 % subtrooppiseen, 24,5 % lauhkeaan, 15,1 % subalpiiniseen ja 7,8 % alpiiniseen kasvillisuusvyöhykkeeseen sekä 9,1 % ylempään vuoristovyöhykkeeseen (nival zone). Alueesta 0,4 % on vesistöjen peitossa.


title: Roope Kostiainen

text: Roope Kostiainen (s. 22. toukokuuta 1995 Tampere) on suomalainen jalkapalloilija, joka edustaa Veikkausliigassa pelaavaa Tampereen Ilvestä. Hän on pelipaikaltaan hyökkääjä.


title: Roope Kostiainen

text: Kostiainen on Tampereen Ilveksen kasvatti. Kaudella 2014 hän oli Ilveksen reservijoukkueen paras maalintekijä 17 ottelussa 18 maalillaan, kun joukkue voitti Nelosen lohkonsa. Kostiainen teki ensiesiintymisensä Ilveksen edustusjoukkueessa Liigacupissa 2015. Pääsarjadebyyttinsä hän teki toukokuussa 2015 Rovaniemen Palloseuraa vastaan, tullen vaihdosta kentälle.


title: Vigdis Hjorth

text: Vigdis Hjorth (s. 19. heinäkuuta 1959 Oslo) on norjalainen kirjailija.


title: Vigdis Hjorth

text: Hjorth on suorittanut kandidaatintutkinnon aineinaan aatehistoria, valtiotiede ja kirjallisuustiede ja aloittanut kirjallisuushistorian maisteriopinnot. Hän on työskennellyt Norjan radion lastenradiossa toimittajana ohjelmassa "Barnetimeboka" (1989 ja 1991).


title: Vigdis Hjorth

text: Hjorthin teoksia on käännetty useille kielille, kuten tanskaksi, islanniksi, ruotsiksi, saksaksi, venäjäksi ja ukrainaksi. Suomeksi on ilmestynyt vuonna 1987 hänen teoksensa "Jyrki + Anne on totta".


title: Vigdis Hjorth

text: Hjorthilla on kolme lasta ja hän asuu Nesøyassa Askerissa. Hän on aiemmin asunut Kööpenhaminassa, Bergenissä, Sveitsissä ja Ranskassa.


title: Vigdis Hjorth

text: Hän sai vuonna 2009 liikennerikkomuksesta 30 päivän vankeustuomion, ja se sai hänet kirjoittamaan kirjan "Tredve dager i Sandefjord".


title: Rico Strieder

text: Rico Strieder (s. 6. heinäkuuta 1992 Dachau) on saksalainen jalkapalloilija, joka edustaa Bundesliigassa pelaavaa Bayern Müncheniä. Hän pelaa pääosin seuran kakkosjoukkueessa. Pelipaikaltaan oikeajalkainen Strieder on puolustava keskikenttäpelaaja.


title: Rico Strieder

text: Strieder on Bayern Münchenin kasvatti. Hän on pelannut seuran kakkosjoukkueessa vuodesta 2011 lähtien. Otteluita on kertynyt 92 ja maaleja kolme kappaletta. Debyyttinsä seuran ykkösjoukkueen paidassa Bundesliigassa Strieder teki toukokuussa 2015 Bayer Leverkusenia vastaan pelaamalla koko ottelun.


title: Vico Magistretti

text: Vico Magistretti (6. lokakuuta 1920 Milano – 19. syyskuuta 2006) oli italialainen arkkitehti ja teollinen muotoilija, joka tunnettiin erityisesti huonekaluistaan ja valaisimistaan.


title: Vico Magistretti

text: Milanolaisen arkkitehtisuvun vesaksi syntynyt Vico Magistretti aloitti isoisänsä ja isänsä ammattiin opiskelun Politecnico di Milanossa 1930, mutta joutui sotaan. Hän karkasi asepalveluksesta ja asui maanpakolaisena Sveitsissä. Siellä hän opiskeli Lausannen italiankielisillä yliopistokursseilla ja tapasi esikuvakseen muodostuneen humanistiarkkitehti Ernesto Nathan Rogersin. Hän pääsi mukaan arkkitehtiryhmään, joka suunnitteli sodassa vaurioituneen Milanon QT8-kaupunginosan uudelleenrakentamista. Magistretti vastasi alueen runolliseksi kuvatun pyöreän kirkon suunnittelusta yhdessä Mario Tedeschin kanssa.


title: Vico Magistretti

text: Magistretti valmistui arkkitehdiksi 1945 ja työskenteli sitten isänsä toimistossa yhdessä arkkitehti Paolo Chessan kanssa. Milanon kaupunkisuunnittelutehtävistä hän siirtyi 1950-luvulla vähitellen sarjatuotettujen huonekalujen ja valaisinten suunnittelijaksi, tilaajinaan erityisesti Cassina mutta myös Artemide, suomalainen Asko, Fritz Hansen, Kartell, Oluce ja Schiffini. Hänen ensimmäisiä menestystuotteitaan oli Cassinalle suunniteltu olkipunosta käyttävä "Carimate"-tuoli, jossa yhdistyivät maalaisperinne ja urbaani hienostuneisuus ja jossa nähdään myös skandinaavisia vaikutteita.


title: Vico Magistretti

text: Vico Magistretti sai Compasso d'Oro -palkinnon 1967 ja 1979 ja lisäksi muun muassa kultamitalin vuoden 1951 Milanon triennaalissa ja Grand Prix’n vuoden 1954 triennaalissa. Kaksitoista hänen työtään on otettu New Yorkin modernin taiteen museon kokoelmiin. Magistretti opetti Lontoon Royal College of Art -oppilaitoksessa ja Milanon Domus-akatemiassa.


title: Mathias Trettenes

text: Mathias Trettenes (s. 8. marraskuuta 1993 Stavanger) on norjalainen jääkiekkoilija, pelipaikaltaan keskushyökkääjä. Hän edustaa GET-ligaenissa pelaavaa Stavanger Oilers.


title: Mathias Trettenes

text: Trettenes pelasi vuosina 2009–2011 monien muiden norjalaisten kiekkolupausten tavoin Ruotsissa, MODO:n junioreissa. Hän palasi kaudeksi 2011–2012 kotimaahansa, ja debytoi GET-ligaenissa Stavanger Oilersin paidassa.


title: Mathias Trettenes

text: Miesten arvokisoihin Trettenes valittiin ensimmäistä kertaa vuoden 2015 MM-kisoihin.


title: Niklas Roest

text: Niklas Roest (s. 3. elokuuta 1986 Oslo) on norjalainen jääkiekkoilija, pelipaikaltaan vasen laitahyökkääjä. Hän edustaa kotimaansa pääsarjatasolla GET-ligaenissa pelaavaa Sparta Sarpsborgia.


title: Niklas Roest

text: Roestin kasvattajaseura on Manglerud Star. Kaudella 2013–2014 hän pelasi Ruotsin toiseksi korkeimmalla sarjatasolla Allsvenskanissa BIK Karlskogan joukkueessa, ja teki 37 runkosarjaottelussa tehot 3+8=11.


title: Niklas Roest

text: Norjan maajoukkueessa Roest on pelannut kolmissa MM-kisoissa sekä vuoden 2014 olympiaturnauksessa.


title: Andreas Stene

text: Andreas Stene (s. 1. maaliskuuta 1991 Oslo) on norjalainen jääkiekkoilija, pelipaikaltaan keskushyökkääjä. Hän edustaa kotimaansa pääsarjatasolla GET-ligaenissa pelaavaa Vålerengaa, joka on myös hänen kasvattajaseuransa.


title: Andreas Stene

text: Kaudella 2010–2011 Stene pelasi Pohjois-Amerikan WHL-junioriliigan Kelowna Rocketsissa. Hän teki runkosarjassa 55 ottelussa tehot 2+14=16.


title: Andreas Stene

text: Norjan maajoukkueessa Stene on pelannut kaksissa MM-kisoissa.


title: Nuwakotin piirikunta

text: Nuwakotin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä, pääkaupunki Kathmandun pohjoispuolella.


title: Nuwakotin piirikunta

text: Piirikunta rajautuu pohjoisessa Rasuwan, idässä Sindhupalchokin, etelässä Kathmandun ja lännessä Dhadingin piirikuntaan.


title: Nuwakotin piirikunta

text: Nuwakotissa asui vuonna 2011 yhteensä 59 215 perhekuntaa, joihin kuului 277 471 ihmistä. Piirikunnan pinta-ala on 1 121 neliökilometriä ja asukastiheys 248 as./km. Hallinnollinen keskus on Bidurin kaupunki (26 750 as., 2011).


title: Nuwakotin piirikunta

text: Luonnonmaantieteellisesti piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 28,6 % sisällytetään ylempään trooppiseen, 50,8 % subtrooppiseen, 13,4 % lauhkeaan, 3,9 % subalpiiniseen ja 1,3 % alpiiniseen kasvillisuusvyöhykkeeseen sekä 0,3 % ylempään vuoristovyöhykkeeseen (nival zone) ja 1,7 % vesistöihin kuuluvaksi.


title: Nuwakotin piirikunta

text: Nuwakotin piirikunta oli yksi pahoin kärsineitä seutuja 25. huhtikuuta 2015 sattuneessa maanjäristyksessä. Piirikunnan rakennuksista yli 80 prosenttia raportoitiin tuhoutuneiksi.


title: Nuwakotin piirikunta

text: Oheiset kuvat ovat ajalta ennen kevään 2015 maanjäristystä.


title: Nii Lamptey

text: Nii Odartey Lamptey (s. 10. joulukuuta 1974 Tema) on ghanalainen uransa jo päättänyt jalkapalloilija. Pelipaikaltaan Lamptey oli hyökkäävä keskikenttäpelaaja. Lamptey pelasi myös Ghanan jalkapallomaajoukkueessa. Lamptey on toiminut ghanalaisen Sekondi Wise Starsin apuvalmentajana vuodesta 2009 alkaen.


title: Nii Lamptey

text: Lamptey siirtyi 15-vuotiaana vuonna 1990 Belgian liigan RSC Anderlechtiin, jossa hän voitti maan mestaruuden kausilla 1990-1991 ja 1992-1993 ja pelasi myös Mestareiden liigan edeltäjässä Euroopan cupissa. Heinäkuussa 1993 Lamptey siirtyi Eredivisie-seura PSV Eindhoveniin, jota hän edusti yhden kauden pelaten 22 ottelua, joissa syntyi kymmenen maalia.


title: Nii Lamptey

text: Heinäkuussa 1994 Lamptey siirtyi Englannin valioliigan Aston Villaan, jota hän edusti vain yhden kauden pelaten kymmenen ottelua, ennen kuin hän siirtyi saman sarjan Coventry Cityyn. Coventryäkin Lamptey edusti vain kauden pelaten ainoastaan kuusi ottelua, kunnes hän siirtyi vuoden 1996 heinäkuussa Italian Serie B:n Unione Veneziaan.


title: Nii Lamptey

text: Venetsiassa Lamptey viihtyi vain puoli vuotta. Hän siirtyi tammikuussa 1997 Primera División de Argentinan Unión Santa Fehen, jossa hän pelasi yhden vuoden ajan. Tammikuussa 1998 Lamptey siirtyi Turkin Superliigan MKE Ankaragücüün, josta hän siirtyi jo saman vuoden heinäkuussa Portugalin Primeira Ligan UD Leiriaan, jossa Lamptey pelasi yhden kauden aikana seitsemän ottelua.


title: Nii Lamptey

text: Heinäkuussa 1999 Lamptey siirtyi Saksan 2. Bundesliigan Greuther Fürthiin, jota hän edusti kahden kauden ajan. Otteluita kertyi 36 ja maalejakin viisi. Heinäkuussa 2001 Lamptey siirtyi Saksasta Kiinaan. Uusi seura oli Kiinan Superliigan Shandong Luneng, jossa otteluita kertyi vuosina 2001-2002 37 ja maaleja seitsemän. Lamptey edusti vuodet 2003-2004 arabiemiirikuntalaista Al Nasria, vuodet 2005-2006 kotimaansa Asante Kotokoa, jossa hän voitti liigamestaruuden kaudella 2005 sekä eteläafrikkalaista Jomo Cosmosta, jossa hän päätti uransa vuonna 2008.


title: Nii Lamptey

text: Lamptey voitti Ghanan alle 17-vuotiaiden kanssa MM-kultaa vuonna 1991, kisoissa, joissa Lamptey itse valittiin kisojen parhaaksi pelaajaksi. Ghanan jalkapallomaajoukkueessa hän pelasi vuosina 1991-1996 38 ottelua tehden kahdeksan maalia. Hän saavutti Ghanan kanssa pronssia vuoden 1992 kesäolympialaisista Barcelonasta pelaten turnauksessa Ghanan kaikissa kuudessa pelissä.


title: Nii Lamptey

text: Nii Lamptey oli vuoden 1991 nuorten MM-kilpailuiden jälkeen yksi maailman lupaavimmista nuorista pelaajista. Hän oli jo tuota ennen siirtynyt vasta 15-vuotiaana Belgiaan kotimaastaan. Yksi kaikkien aikojen parhaista jalkapalloilijoista, brasilialainen Pelé, jopa kutsui Lampteyta nimellä "Uusi Pelé". Lampteyn ura oli kuitenkin rikkonainen ja se sisälsi monta seuraa ilman varsinaista läpimurtoa.


title: HMS Gotland (Gtd)

text: HMS Gotland (tunnus Gtd) on Ruotsin laivaston Gotland-luokan sukellusvene. Alus on edelleen palveluksessa vuonna 2015.


title: HMS Gotland (Gtd)

text: Alus tilattiin 28. maaliskuuta 1990 Kockumsilta Malmöstä, mutta suunnitelmat muutettiin 5. syyskuuta 1991 AIP-järjestelmän lisäämiseksi. Muutos kasvatti uppoumaa 200 tonnilla ja pituutta 7,5 metriä. Aluksen köli laskettiin 27. marraskuuta 1992 ja se laskettiin vesille 2. helmikuuta 1995. Alus valmistui heinäkuussa 1996 ja se liitettiin laivastoon 26. elokuuta 1999.


title: HMS Gotland (Gtd)

text: Alus oli vuokrattuna miehistöineen Yhdysvaltain laivastolle kesäkuusta 2005 elokuuhun 2007. Alus on palveluksessa 2015.


title: HMS Halland (Hnd)

text: HMS Halland (tunnus Hnd) on Ruotsin laivaston Gotland-luokan sukellusvene. Alus on edelleen palveluksessa vuonna 2015.


title: HMS Halland (Hnd)

text: Alus tilattiin 28. maaliskuuta 1990 Kockumsilta Malmöstä, mutta suunnitelmat muutettiin 5. syyskuuta 1991 AIP-järjestelmän lisäämiseksi. Muutos kasvatti uppoumaa 200 tonnilla ja pituutta 7,5 metriä. Aluksen köli laskettiin 21. lokakuuta 1994 ja alus laskettiin vesille 27. syyskuuta 1996. Alus liitettiin laivastoon 26. heinäkuuta 1999.


title: HMS Halland (Hnd)

text: Alus on palveluksessa 2015.


title: HMS Uppland (Upd)

text: HMS Uppland (tunnus Upd) on Ruotsin laivaston Gotland-luokan sukellusvene. Alus on edelleen palveluksessa vuonna 2015.


title: HMS Uppland (Upd)

text: Alus tilattiin 28. maaliskuuta 1990 Kockumsilta Malmöstä, mutta suunnitelmat muutettiin 5. syyskuuta 1991 stirlingjärjestelmän lisäämiseksi. Muutos kasvatti uppoumaa 200 tonnilla ja pituutta 7,5 metriä. Aluksen köli laskettiin 14. tammikuuta 1994 ja alus laskettiin vesille 9. maaliskuuta 1996. Alus liitettiin laivastoon 26. heinäkuuta 1999.


title: HMS Uppland (Upd)

text: Alus on palveluksessa 2015.


title: Emma Flood

text: Emma Flood (s. 13. lokakuuta 1990) on norjalainen tennispelaaja. Hän on voittanut urallaan kaksi ITF-turnausta kaksinpelissä ja yhden nelinpelissä. Flood edusti Norjaa Fed Cupissa ensimmäisen kerran vuonna 2007.


title: Emma Flood

text: Vuonna 2014 Flood voitti Oslon 10 000 Yhdysvaltain dollarin ITF-turnauksen ja vuonna 2015 samanarvoisen turnauksen Jiangmenissa.


title: Matolampi (Laitila)

text: Matolampi on Varsinais-Suomessa Laitilan Torrella oleva järvi, joka kuuluu Sirppujoen vesistön Hankeranojan valuma-alueeseen.


title: Matolampi (Laitila)

text: Järven pinta-ala on 0,81 hehtaaria ja se on 150 metriä pitkä ja 70 metriä leveä. Siihen laskee yksi metsäoja ja siitä laskee metriä pitkä 650 metriä pitkä laskuoja Kytämäjärveen. Järvellä on on 380 metriä rantaviivaa ja sen ranta on pääosin moreenipohjaista metsämaastoa, joka on soistunutta. Rannat ovat asumattomia.


title: Kytämänjärvi

text: Kytämänjärvi on Varsinais-Suomessa Laitilan Torren ja Laustin välissä sijaitseva järvi, joka kuuluu Sirppujoen vesistön Hankeranojan valuma-alueeseen. Järven vedenpinta on laskettu ja se on nykyään kaksiosainen.


title: Kytämänjärvi

text: Järven pinta-ala on 6,7 hehtaaria ja se on 700 metriä pitkä ja 150 metriä leveä. Vedenpinnan laskun jälkeen järvessä on kaksi kanavalla yhdistettyä vesiallasta, joista suurempi on 450 metriä pitkä ja pienempi on kasvamassa umpeen. Siihen laskee kaksi metsäojaa ja yksi pelto-oja. Toinen oja on Matolammen laskuoja. Järven luusua sijaitsee järven pohjoisrannalla, josta saa alkuunsa 2,3 kilometriä pitkä laskuoja, joka yhtyy Hankeranojaan, joka vuoristaan yhtyy Sirppujokeen.


title: Kytämänjärvi

text: Järvellä on on 1,9 kilometriä rantaviivaa ja sen ranta on pääosin moreenipohjaista metsämaastoa, joka on soistunutta eteläisen osan ympäriltä. Rannoille on rakennettu neljä loma-asuntoa, joille johtaa tiet Kalannista ja Laitilasta.


title: Kytämänjärvi

text: Järvi oli vuoden 1984 peruskartassa 730 metriä pitkä ja erillisiä vesialtaita erottava pieni kanava on ollut luontainen salmi. Rantaviiva on vuoden 1984 jälkeen kutistunut moni paikoin, joten järven vedenpinta on alentunut selvästi.


title: Baba Rahman

text: Abdul "Baba" Rahman (s. 2. heinäkuuta 1994 Tamale) on ghanalainen jalkapalloilija, joka edustaa saksalaista Schalkea lainalla Chelseasta. Pelipaikaltaan vasenjalkainen Rahman on vasen laitapuolustaja. Hän kuuluu myös Ghanan jalkapallomaajoukkueeseen.


title: Baba Rahman

text: Rahman aloitti ammattilaisuransa vuonna 2011 kotimaansa pääsarjan Asante Kotokossa, jossa hän oli lainalla Dreamz FC:stä. Rahman pelasi Asante Kotokossa 25 ottelua kaudella 2011–2012 ja voitti Ghanan mestaruuden. Heinäkuussa 2012 Rahman siirtyi Saksan Bundesliigan nousseeseen Greuther Fürthiin, jonka paidassa hän debytoi Bundesliigassa syyskuussa 2012 Fortuna Düsseldorfia vastaan. Rahman pelasi kaudella 2012–2013 Fürthin paidassa 20 ottelua seuran pudotessa 2. Bundesliigaan, jossa Rahman pelasi seuraavalla kaudella 22 ottelua.


title: Baba Rahman

text: Rahman aloitti kauden 2014–2015 tehokkaasti tehden kahdessa ensimmäisessä 2. Bundesliiga-ottelussa Fürthille yhtä monta maalia. Elokuussa 2014 hän siirtyi kuitenkin Bundesliigan FC Augsburgiin, jossa hän debytoi vielä samassa kuussa TSG 1899 Hoffenheimiä vastaan. Rahman pelasi kaudella 2014–2015 Augsburgin paidassa 31 bundesliigaottelua.


title: Baba Rahman

text: Elokuussa 2015 Rahman siirtyi Englannin valioliigan hallitsevaan mestarijoukkueeseen Chelsea FC:hen.


title: Baba Rahman

text: Rahman on kuulunut vuodesta 2010 lähtien Ghanan alle 20-vuotiaiden maajoukkueeseen, jonka kapteeni hän on. Vuoden 2013 alle 20-vuotiaiden MM-kilpailuissa Rahman pelasi Ghanan jokaisessa seitsemässä ottelussa, kun Ghana saavutti pronssia.


title: Baba Rahman

text: Ghanan jalkapallomaajoukkueessa Rahman debytoi syyskuussa 2014 Afrikan-mestaruuskarsinnassa Togoa vastaan. Hän kuului Ghanan joukkueeseen myös itse vuoden 2015 Afrikan-mestaruuskilpailuissa, joissa hän pelasi Ghanan jokaisessa kuudessa ottelussa ja saavutti hopaea.


title: Caroline Rohde-Moe

text: Caroline Rohde-Moe (s. 10. huhtikuuta 1992 Blommenholm) on norjalainen tennispelaaja. Hän on voittanut urallaan kaksi ITF-turnausta nelinpelissä. Rohde-Moe edusti Norjaa Fed Cupissa ensimmäisen kerran vuonna 2009.


title: Caroline Rohde-Moe

text: Rohde-Moe on pelannut tennistä vuodesta 2011 lähtien Yhdysvalloissa, jossa hän opiskeli Mississippin yliopistossa, valmistuen sieltä vuonna 2014.


title: Charlotte (Yhdistyneen kuningaskunnan prinsessa)

text: Prinsessa Charlotte (; s. 2. toukokuuta 2015 Lontoo) on prinssi Williamin ja hänen puolisonsa herttuatar Catherinen tytär ja toinen lapsi. Hän on Walesin prinssi Charlesin lapsenlapsi ja neljäntenä kruununperimysjärjestyksessä.


text: Prinsessa Charlottella on kaksi sisarusta, isoveli prinssi George ja pikkuveli prinssi Louis.


title: Hepojärvi (Laitila)

text: Hepojärvi on Varsinais-Suomessa Laitilan Haarolla oleva järvi, joka kuuluu Sirppujoen vesistön Kettujoen valuma-alueella.


title: Hepojärvi (Laitila)

text: Järven pinta-ala on 27 hehtaaria ja se on 1,3 kilometriä pitkä ja 250 metriä leveä. Siihen laskee seitsemän laskuojaa. Järven luusua sijaitsee järven lounaisrannalla, josta saa alkunsa Vihonojana alkava Kettujoki.


title: Hepojärvi (Laitila)

text: Järvellä on 3,4 kilometriä rantaviivaa ja sen ranta on kallio- tai moreenipohjaista metsämaastoa. Länsirannalle rajautuu kaksi peltoa ja rannoille on rakennettu parikymmentä loma-asuntoa sekä maatila, joille johtaa tiet Laitilasta.


title: Hepojärvi (Laitila)

text: Järvessä elää ainakin ahven, särki ja lahna. Järven kalakanta on vuosien saatossa kääpiöitynyt ja sitä alettiin vuonna 2000 hoitokalastamaan. Tämä on kasvattanut kalojen keskikokoa. Rapukanta romahti 1980-luvulla eikä se ole vieläkään siitä toipunut.


title: Hepojärvi (Laitila)

text: Järven luusuaan on rakennettu pohjapato, joka pitää vedenpinnan korkeutta yllä. Tämän on katsottu parantaneen veden laatua.


title: Hepojärvi (Laitila)

text: Järvellä on yleinen uimaranta, jonka rantasaunaa hoitaa Kotiseutuyhdistys Suhina r.y..


title: Dolakhan piirikunta

text: Dolakhan piirikunta (, joskus näkyy muodossa "Dolkha") on yksi Nepalin 75 piirikunnasta. Se sijaitsee Nepalin Keskisen kehitysalueen Janakpurin vyöhykkeellä, pääkaupunki Kathmandusta itäkoilliseen.


title: Dolakhan piirikunta

text: Vuoristoinen piirikunta rajautuu pohjoisessa Kiinan Tiibetin autonomiseen alueeseen. Nepalin piirikunnista naapureita ovat Solukhumbu idässä, Ramechhap etelässä ja Sindhupalchok lännessä.


title: Dolakhan piirikunta

text: Dolakhassa asui vuonna 2011 yhteensä 186 557 ihmistä 45 688 perhekunnassa. Piirikunnan pinta-ala on 2 191 neliökilometriä ja väestötiheys 85 as./km. Vuonna 2011 vuoristoisen piirikunnan ainoa kaupunki oli sen hallintokeskuksena toimiva, maantieteellisesti hajanainen Bhimeshwor (6 076 taloutta, 22 537 as., 2011), jonka keskustaajama tunnetaan nimellä "Charikot". Se sijaitsee linnuntietä noin 73 kilometriä Kathmandusta itään. Joulukuussa 2014 Nepal ilmoitti Jirin kaupungin perustamisesta piirikuntaan. Jirin taajama sijaitsee linnuntietä noin 19 kilometriä Charikotin taajamasta itään. Vuonna 2011 Jirin kyläkomitean alueen asukasluku oli 7 373 henkeä; kaupunkia muodostettaessa Jiriin liitettiin alueita läheisistä kyläkomiteoista.


title: Dolakhan piirikunta

text: Dolakhan piirikunta oli yksi pahoin kärsineitä seutuja 25. huhtikuuta 2015 sattuneessa maanjäristyksessä ja sen piirikunnan lähistölle osuneiden jälkijäristysten (26. huhtikuuta (M6,7) ja 12. toukokuuta (M7,3)) seurauksista. Piirikunnan rakennuksista yli 80 prosenttia raportoitiin tuhoutuneiksi. Vuoristoisen, kulkuyhteyksiltään haastavan piirikunnan kuolonuhrien kokonaismäärä ei vielä ollut selvillä 1,5 viikon kuluttua järistyksestä. Toukokuun 12. jälkijäristyksen yhteydessä raportoitiin uusista kuolonuhreista piirikunnassa. Jo ennen toukokuun voimakasta jälkijäristystä, alue oli kärsinyt suuria tuhoja aiemmista järistyksistä ja maanvyöryt olivat katkoneet tieyhteyksiä, mikä esti avustuskuljetuksia moniin piirikunnan kyliin. Toukokuun 12. päivän ison jälkijäristyksen seurauksena raportoitiin uusien vuoristokylien kuten Singati Bajar tuhoutumisista ja joidenkin avustusjakelupisteiden hautautumisesta maanvyöryn alle.


title: Dolakhan piirikunta

text: Luonnonmaantieteellisesti piirikunta ryhmitellään usein Nepalin Itäisen vuoristovyöhykkeen osaksi. Tarkempi ilmastollinen aluejaottelu kertoo paremmin Dolakhan piirikunnan monimuotoisuudesta. Sen mukaan piirikunnasta 1,9 % kuuluu ylempään trooppiseen, 26,2 % subtrooppiseen, 28,5 % lauhkeaan, 16,6 % subalpiiniseen, 9,4 % alpiiniseen, ja 17,4 % ylempään vuoristovyöhykkeeseen (nival zone) sekä 0,0 % on vesistöjen peitossa.


title: Knut Aas

text: Knut Olav Aarne Aas (18. tammikuuta 1929 Heinola – 27. toukokuuta 2006 Helsinki) oli suomalainen poliisineuvos ja Liikkuvan poliisin päällikkö.


title: Knut Aas

text: Aas valmistui lainopin kandidaatiksi 1957, ja hän sai varatuomarin arvon 1962.


title: Knut Aas

text: Aas toimi konstaapelina, puolustuslaitoksen ylietsivänä, puolustusministeriön reviisorina, Espoon apulaisnimismiehenä sekä poliisiopiston opettajana ja varajohtajana. Espoossa apulaisnimismiehenä ollessaan Aas oli vuonna 1960 mukana Bodominjärven kolmoissurman tutkinnassa ja vielä syksyllä 2005 hän oli todistajana Espoon käräjäoikeudessa Nils Gustafssonia vastaan käydyssä oikeudenkäynnissä.


title: Knut Aas

text: Aas oli Liikkuvan poliisin päällikkönä 23 vuoden ajan 1969–1992. Hän sai poliisineuvoksen arvon 1978 ja jäi eläkkeelle 1992.


title: Luettelo tenniksen kaksinpelin Norjan mestareista

text: Tämä on luettelo tenniksen kaksinpelin Norjan mestareista. Ulkokentillä on kilpailtu Norjan mestaruuksista vuodesta 1910 lähtien ja sisäkentillä vuodesta 1927.


title: Hannele Rantala

text: Hannele Rantala (s. 1952 Helsinki) on suomalainen valokuvataiteilija.


title: Hannele Rantala

text:
Rantala kävi ensimmäisten joukossa 1960-luvulla perustetun Savonlinnan taidelukion, opiskeli Helsingin
Vapaassa taidekoulussa 1973–1974 ja sitten valokuvausta Taideteollisessa korkeakoulussa 1974–1979. Hän kävi myös Sanoman toimittajakoulun 1976 ja pääsi ensimmäisenä naisena Helsingin Sanomien lehtikuvaajaksi.


title: Hannele Rantala

text: Rantala on asunut pitkään Ranskassa ja Belgiassa ja työskenteli 1980-luvun alkupuolella Moskovassa, jossa hän teki lehtikuvaustyön lisäksi muun muassa käsikirjoitetun värivalokuvateoksen kymmenvuotiaan "Natasha"-koulutytön päivästä. 1970-luvun loppupuolen niukat mustavalkokuvat muodostavat kokonaisuuden "Suomalainen sarja". 1980-luvun alussa Rantala tutki Henri Cartier-Bressonin ajattelua "Ranskalaisessa sarjassaan". 1980-luvun alusta. Pariisissa vuosina 1992–1994 syntyi trilogia "Entre monde et paradis" (Maailman ja paratiisin rajalla) kaduilta ja roskakoreista löydetyistä kasveista. Rantalan muita valokuvakokonaisuuksia ovat "38 lukkoa" (1997), "47 lähtöä" (1999), "Ruusu ja naula" (2001), "Passikuvia" (2002) sekä "Toisella rannalla" (2004–2014). Valokuvakokoelmien lisäksi Hannele Rantala on viime vuosina tehnyt käsitetaidetta ja performansseja kuten "Less than nothing" (Tukholma ja Viipuri 2008), "Har du sett denna kvinna?" (Tukholma 2011), "Sininen huivi" (2012), "Cry" (Norja 2013) ja "The Bridge" (New York 2014). Elina Salorannan kanssa Rantala on tehnyt interventioteoksia suomalaisissa taidemuseoissa. Hän on tehnyt taiteellista yhteistyötä myös valokuvaaja Elina Brotheruksen ja Milja Laurilan kanssa.